Мирзиёев маҳалла ролини кучайтирадиган фармонга имзо чекди\nМаҳалла идораларига тегишли вазифаларни амалга оширишда муносиб ҳисса қўшган ташаббускор фуқаролар ва жамоатчилик тузилмалари вакиллари "Маҳалла ифтихори" кўкрак нишони билан тақдирланади\nТОШКЕНТ, 4 фев — Sputnik. Шавкат Мирзиёев маҳалла институтини такомиллаштириш тўғрисидаги фармонни имзолади, деб хабар қилган Ўзбекистон президенти матбуот-хизмати.\nМаҳалла институтини янада такомиллаштиришнинг устувор йўналишлари этиб қуйидагилар белгиланган:\nфуқаролар ўзини ўзи бошқариш органларининг жамиятдаги ўрни ва ролини кучайтириш, уларни жойларда халқнинг чинакам маслакдоши ва кўмакдошига айлантириш;\nМирзиёев: "Халқ қабулхоналари - адолат замини бўлсин"\nжамиятда ўзаро ҳурмат, меҳр-оқибат ва ҳамжиҳатлик муҳитини шакллантиришда, миллий ва умуминсоний қадриятларни асраб-авайлаш ҳамда ривожлантиришда маҳаллаларнинг аҳамияти ва нуфузини янада ошириш;\nжамоат тартиби ва хавфсизлигини таъминлашда, ҳуқуқбузарликларнинг барвақт олдини олишда, фуқароларда қонунга ҳурмат ҳиссини кучайтиришда маҳаллаларнинг бевосита иштирокини кенгайтириш;\nфуқароларнинг ўзини ўзи бошқариш органлари ҳуқуқ ва қонуний манфаатларини ҳимоя қилишнинг ҳамда улар фаолиятини мувофиқлаштиришнинг самарали механизмларини жорий этиш, маҳалла тизимида ягона ҳуқуқни қўллаш амалиётини таъминлаш.\nМаҳалла идораларига тегишли вазифаларни амалга оширишда муносиб ҳисса қўшган ташаббускор фуқаролар ва жамоатчилик тузилмалари вакиллари "Маҳалла ифтихори" кўкрак нишони билан тақдирланади.\nшаҳар, туман, фуқаролар йиғини, маҳалла\nМирзиёев бугун БМТ Бош Ассамблеясининг 75-сессиясида нутқ сўзлайди\nЖонли эфирни 18:00 да (Тошкент вақти билан) сайтимизда томоша қилинг. Шунингдек, президент матбуот хизмати эълон қилган телеканаллар ва ижтимоий тармоқлардаги саҳифаларда томоша қилиш мумкин.\nТОШКЕНТ, 23 сен — Sputnik. Бугун, 23 сентябрь куни, Ўзбекистон президенти Шавкат Мирзиёев Бирлашган Миллатлар Ташкилоти Бош Ассамблеяси етмиш бешинчи юбилей сессиясининг юқори даражадаги умумсиёсий мунозараларида иштирок этади.\nМирзиёев иккинчи бўлиб нутқ сўзлайди.\nЭслатиб ўтамиз, тадбир ташкилот тарихида илк бор видеоанжуман шаклида бўлиб ўтади.Бунга жаҳонда вужудга келган эпидемиологик вазият сабаб бўлди.\nДавлат раҳбари қайси масалалар юзасидан ўз нуқтаи назарини тақдим этишни режалаштирган\nШавкат Мирзиёев чиқиши давомида халқаро ҳамжамият эътиборига минтақавий ва глобал аҳамиятга эга долзарб масалалар юзасидан ўз нуқтаи назарини тақдим этади.\nҚолаверса, Ўзбекистонни сиёсий, ижтимоий ва иқтисодий модернизация қилишнинг устувор йўналишларини белгилаб беради.\nШунингдек, асосий мавзуларидан бири коронавирус пандемиясига қарши биргаликда курашиш ва касаллик тарқалишининг салбий оқибатларини енгиш бўлади.\nНутқни қаерда томоша қилиш мумкин\nНутқни соат 18:00 да (Тошкент вақти билан, 16:00 да Москва вақти билан) сайтимизда томоша қилишингиз мумкин.\nШунингдек, қуйидаги телеканаллар ва ижтимоий тармоқлардаги саҳифаларда томоша қилиш мумкин:\n“O'zbekiston”, “O'zbekiston 24”, “Zo'r TV”, “Sevimli TV”, “Milliy TV” (ўзбек тилида);\n“Yoshlar”, “Toshkent” (рус тилида);\n“Uzreport TV”, “Dunyo bo’ylab” (инглиз тилида);\nПрезидент матбуот хизматининг Facebook ва YouTube'даги саҳифалари.\nШавкат Мирзиёев биринчи марта 2017 йил сентябрь ойида БМТ Бош Ассамблеясининг 72-сессиясидаги нутқ сўзлаган эди. Ўшанда ҳам қатор муҳим таклиф ва фикр-мулоҳазаларини баён этган эди.\nПрезидент дунё ҳамжамияти эътиборини яна бир бор бугунги куннинг энг ўткир экологик муаммоларидан бири — Орол ҳалокатига қаратган эди.\nАфғонистонда тинчликка эришишнинг ягона йўли — марказий ҳукумат ва мамлакат ичидаги асосий сиёсий кучлар ўртасида олдиндан ҳеч қандай шарт қўймасдан, тўғридан-тўғри мулоқот олиб бориш зарурлигини таъкидлаган эди.\nМирзиёев кенг жаҳон жамоатчилигига Ислом динининг асл инсонпарварлик моҳиятини етказиш муҳимлигига урғу берган эди.\nШунингдек, у Ўзбекистон бугунги кунда ўзининг ташқи сиёсатида Марказий Осиё минтақасига устувор аҳамият қаратаётгани қайд этган эди.\nЎзбекистон президенти томонидан илгари сурилган барча ташаббуслар жаҳон ҳамжамияти томонидан кенг қўллаб-қувватланиб, амалиётга татбиқ этилмоқда.\n16:58 23.09.2020 (Янгиланган 17:02 23.09.2020)\nГолливуд актрисаси Женнифер Лопес бикини тушган суратини Instagram'га жойлаштирди. Бир неча кунда сурат 4,2 миллион лайк тўплади.\nТОШКЕНТ, 23 сен — Sputnik. Голливуд актрисаси ва хонанда Женнифер Лопес таътилга чиққан вақтда тасвирга олинган суратни Instagram’даги саҳифасига жойлаштирди ва ўзининг сарвқомати билан мухлисларини ҳайратда қолдирди.\n51 ёшли Лопес бикинида суратга тушди.\n"Дам олиш муҳитида" – деган изоҳ ёзган хонанда суратга.\nБир неча кун ичида бу пост 4,2 миллион лайк тўплади.\nЖей Ло мухлислари кўплаб изоҳларни ёзишди.\n“Қандай қаддиқомат! Эртадан машқ қилишни бошлайман”, - деб ёзган фойдаланувчилардан бири.\n"Қандай қилиб унинг ёши 51 да бўлиши мумкин?" - деб ёзган бошқа фойдаланувчи.\nКўплаб обуначилар актриса ёшидан анча ёшроқ кўринишини таъкидладилар.


Қирғизистон - Тожикистон чегарасида навбатдаги кескин вазият рўй берди. Жабрланганлар бор\nЖаҳон 10:19 / 10.01.2020 68743\nҚирғизистон - Тожикистон давлат чегарасининг бир қисмида, 9 январдан 10 январга ўтар кечаси навбатдаги кескин вазият кузатилди.\nҚирғизистон Давлат чегара хизматининг жамоатчилик билан алоқалар бўлими хабарига кўра, 9 январдан 10 январга ўтар кечаси Қирғизистон Республикаси Боткен вилоятининг Жака-Орук ҳудудида номаълум шахслар Боткен шаҳрига кетаётган Қирғизистон фуқаросига тегишли автомобилни тошбўрон қилишган. Номаълум шахслар Тожикистон ҳудудида яширинди.\nҚирғизистон ҳуқуқ-тартибот идоралари маълумотига кўра, машинада бўлганлар орасида жабрланганлар бор. Автомобилнинг орқа ва ён ойналари синиб кетган.\nОрадан тахминан бир соат ўтгач, Кочо-Қорин ҳудудида Тожикистон фуқаролари Боткендан Кўк-Тош қишлоғига қараб кетаётган яна бир Қирғизистон фуқаросининг машинасига тош отишган. Натижада, машинанинг олд ойнаси синган.\nТахминан соат 02:40ларда Тожикистон фуқаролари Даҳма аҳоли пунктида Қирғизистон фуқаросининг уйини тошбўрон қилишган. Чегарачилар ҳуқуқ-тартибот идоралари вакиллари билан бирга Қирғизистон фуқаросининг уйига йўл олишган вақтда, Тожикистон ҳудудидан кичик калибрли ов милтиғи орқали ўққа тутилганлар. Ўқ отиш орада узилишлар билан кузатилган, ўқлар фақат тожикистонликлар томонидан отилган.\nКейинчалик, маҳкаманинг хабар беришича, Қирғизистон - Тожикистон давлат чегараси қисмида вазият кескинлашув элементлари бўлган ҳолда, нисбатан барқарор бўлиб турибди.\nДавлат чегарасининг қирғиз-тожик қисмидаги назорат-ўтказиш пунктлари одатий режимда ишламоқда.


15.01.2021 й. НАМОЗГА ОИД МАСАЛАЛАР БАЁНИ - Fitrat.uz\nБош саҳифа / Жума тезислари / 15.01.2021 й. НАМОЗГА ОИД МАСАЛАЛАР БАЁНИ\nYanvar 12, 2021\t15.01.2021 й. НАМОЗГА ОИД МАСАЛАЛАР БАЁНИda fikr bildirishni o'chirish 153 Кўришлар\nМуҳтарам азизлар! Маълумки, намоз динимиз устуни ҳисобланиб, унда киши ўз Парвардигорига муножот қилади. Намознинг қадри қанчалар улуғ ва аҳамияти нақадар буюк экани ҳақида бир қанча ояти карималар ва ҳадиси шарифлар мавжуд. Намоз ўқигувчи киши ўз-ўзидан ёмон иллатлардан, ножўя ишлардан тийилади. Содда қилиб айтадиган бўлсак, намоз – инсонга гўзал тарбия берувчи илоҳий амалдир. Бу ҳақда Аллоҳ таоло Қуръони каримда шундай марҳамат қилган:\nإِنَّ الصَّلَاةَ تَنْهَى عَنِ الْفَحْشَاءِ وَالْمُنْكَرِ وَلَذِكْرُ اللَّهِ أَكْبَرُ وَاللَّهُ يَعْلَمُ مَا تَصْنَعُونَ\nБанда тириклигида бажарган ҳар бир амали Қиёмат куни бирма-бир ҳисоб қилинади. Қиёмат куни биринчи ҳисоб-китоб қилинадиган нарса намоз бўлади. Бу ҳақда Расулуллоҳ саллаллоҳу алайҳи васаллам шундай деганлар:\n“إِنَّ أَوَّلَ مَا يُحَاسَبُ بِهِ الْعَبْدُ يَوْمَ الْقِيَامَةِ مِنْ عَمَلِهِ صَلاَتُهُ فَإِنْ صَلُحَتْ فَقَدْ أَفْلَحَ وَأَنْجَحَ\nوَإِنْ فَسَدَتْ فَقَدْ خَابَ وَخَسِرَ“… (رَوَاهُ الإمامُ الدَّارِمِيُّ وَالإمامُ أَحْمَدُ).\nяъни: “Қиёмат куни банда амаллари ичидан энг биринчи ҳисоб қилинадигани – унинг намозидир. Агар намози яроқли бўлса, аниқ ютуққа эришибди, нажот топибди. Агар намози яроқсиз бўлса, шубҳасиз, ноумид бўлибди, ютқазибди …” (Имом Доримий ва Имом Аҳмад ривоятлари).\nШундай экан, намозга янада мустаҳкам бўлиб, унга тегишли масалаларни пухта ўрганишимиз айни муддаодир. Акс ҳолда, намозимиз нуқсонли бўлиб қолади. Бу ҳақда Пайғамбаримиз саллаллоҳу алайҳи васаллам бундай деганлар:\nإِنَّ الرجلَ لِيصلِّي سِتِّينَ سَنَةً، وما تقبلُ لهُ صلاةً، ولعلَّهُ يُتِمُّ الركوعَ ولا يُتِمُّ السُّجُودَ، ويُتِمُّ السُّجُودَ\nولا يُتِمُّ الركوعَ (رَوَاهُ الإمامُ أبو القاسم الأصبهاني عن أبي هريرة رضي الله عنه).\nяъни: “Шундай кишилар борки, олтмиш йил намоз ўқиса ҳам намози қабул бўлмайди. Сабаби, намоздаги рукуни мукаммал қилиб, саждани тўлиқ қилмаган, ёки саждани мукаммал қилиб, рукуни тўлиқ қилмаган бўлади” (Имом Абулқосим ал-Асбаҳоний ривоятлари).\nБир куни бир одам Набий алайҳиссаломнинг масжидларига кирдида, намоз ўқий бошлади. Намозини ўқиб бўлгач, Расулуллоҳ саллаллоҳу алайҳи васалламнинг олдиларига келиб, салом берди. У Зот унинг саломига алик олгач, “Орқангизга қайтинг ва намозингизни бошқатдан ўқинг. Чунки, сиз намоз ўқимадингиз” дедилар. Ҳалиги одам ортига қайтиб намозини бошқатдан ўқиди. Кейин келиб, яна салом берди. Пайғамбаримиз алайҳиссалом унинг саломига аввалгидек жавоб қайтардиларда, яна “Орқангизга қайтиб, бошқатдан намоз ўқинг. Чунки, сиз намоз ўқимадингиз” дедилар. Бу ҳол учинчи марта такрорлангандан кейин бояги одам “Сизни ҳақ ила юборган Зотга қасамки, бундан чиройли ўқий олмайман. Менга ўргатинг” деди. Шунда Расулуллоҳ бундай дедилар:\n“إِذَا قُمْتَ إِلَى الصَّلَاةِ فَأَسْبِغِ الْوُضُوءَ، ثُمَّ اسْتَقْبِلِ الْقِبْلَةَ فَكَبِّرْ، ثُمَّ اقْرَأْ بِمَا تَيَسَّرَ مَعَكَ مِنَ الْقُرْآنِ، ثُمَّ ارْكَعْ حَتَّى تَطْمَئِنَّ رَاكِعًا، ثُمَّ ارْفَعْ رأسك حَتَّى تَسْتَوِيَ قَائِمًا، ثُمَّ اسْجُدْ حَتَّى تَطْمَئِنَّ سَاجِدًا، ثُمَّ ارْفَعْ رأسك حَتَّى تستوي وتَطْمَئِنَّ جَالِسًا، ثُمَّ اسْجُدْ حَتَّى تَطْمَئِنَّ سَاجِدًا، ثُمَّ ارْفَعْ حَتَّى تَطْمَئِنَّ جَالِسًا ، ثُمَّ افْعَلْ ذَلِكَ فِي صَلَاتِكَ كُلِّهَا” فَإِذَا فَعَلْتَ هَذَا، فَقَدْ تَمَّتْ صَلَاتُكَ وَمَا انْتَقَصْتَ مِنْ هَذَا شَيْئًا، فَإِنَّمَا انْتَقَصْتَهُ مِنْ صَلَاتِكَ (رَوَاهُ الإمامُ الترمذي عن أبي هريرة رضي الله عنه).\nяъни: “Агар намоз ўқишга турсангиз, мукаммал тарзда таҳорат қилинг, кейин қиблага юзланинг, “Аллоҳу акбар”, деб айтинг, кейин қодир бўлганингизча Қуръони каримдан қироат қилинг, кейин руку қилинг, токи руку ҳолингизда хотиржам туринг, сўнг бошингизни кўтаринг, токи тўғри текис бўлсин (яъни тик туринг), шундан кейин саждага боринг. Сажда қилган ҳолингизда хотиржам туринг, кейин саждадан қайтиб, хотиржам ҳолда бир оз ўтиринг, кейин яна саждага боринг. Сажда қилган ҳолингизда хотиржам туринг (саждадан туришга шошилманг)” (Имом Термизий ривоятлари).\nУлуғ тобеъинлардан бўлган Саид ибн Мусаййиб намозда соқолини ўйнаган кишини кўриб: “Бунинг қалби хушуъ қилган (қўрққан)ида эди, аъзолари ҳам тинчиган бўларди”, деган (Имом Ибн Абу Шайба “Мусаннаф”да келтирганлар).\nАзизлар! Намозга тегишли қонун-қоидалар ва масалаларни билиш мана шундай зарур экан, қуйида намозга оид энг зарур масалалар ҳақида суҳбатлашамиз.\nНамоз ўқимоқчи бўлган киши ният қилади. Ниятни тил билан талаффуз қилиш тўрт мазҳабда ҳам мустаҳабдир. Баъзилар даъво қилаётганидек, макруҳ эмас. Ният қилгандан кейин бош бармоғини қулоқ юмшоғига теккизиб, “Аллоҳу акбар”, деб намозга киришади. Қўллар кўтарилганда кафтнинг ички томони Қиблага қаратилиб, бармоқлар бироз очилган ҳолатда бўлади. Бу ҳақда ҳадиси шарифда шундай баён қилинган:\nعَنْ أَنَسِ بْنِ مَالِكٍ رَضِيَ اللهُ عَنْهُ: كَانَ رَسُولُ اللهِ صَلَّى اللَّهُ عَلَيْهِ وَسَلَّمَ إِذَا إِفْتَتَحَ الصَّلاَةَ كَبَّرَ ثُمَّ رَفَعَ يَدَيْهِ\nحَتَّى يُحَاذِيْ إِبْهَامَيْهِ أُذْنَيْهِ (رواه الإمام الحاكم).\nяъни: Анас ибн Молик разияллоҳу анҳу ривоят қилинади: “Расулуллоҳ саллаллоҳу алайҳи васаллам намозга киришда такбир айтиб, икки бош бармоқларини қулоқлари баробаригача кўтарар эдилар” (Имом Ҳоким ривоятлари).\nЭслатма: “Аллоҳу акбар”ни айтишда “Аллоҳ” лафзидаги “а” товушини чўзиб “Аааллоҳ” деса, ёки “Акбар” сўзидаги “а” товушини чўзиб “Ааакбар” деса, ёки “ба” товушини чўзиб “Акбааар” деса, намозга кирган бўлмайди, яъни намози бузилади.\nИмом “Аллоҳу акбар”нинг “р”сини айтганидан кейин иқтидо қилувчи “Аллоҳу акбар”ни бошлаши тавсия қилинган. Сабаби, иқтидо қилувчи киши имомдан олдин “Аллоҳу акбар”ни айтиб қўймаслиги керак. Агар имомдан аввал такбири таҳрима айтиб қўйса, унинг иқтидоси ҳам намози ҳам дуруст бўлмайди. Бундай нохуш ҳолат юз бермаслиги учун намозга имом бўлувчи киши ҳам “Аллоҳу акбар”ни чўзмасдан айтиши мақсадга мувофиқ бўлади.\n“Аллоҳу акбар”ни айтгандан сўнг дарҳол ўнг қўлни чап қўли устига қўйиб, уларни киндик остида боғлайди. Қўлни киндик остига боғлашга далил бўлувчи ривоятлар кўп бўлиб, қуйида улардан бирини келтирамиз:\nعَنْ وَائِلِ بنِ حُجْرٍ رَضِىَ اللهُ عنهُ قَالَ “رَأَيْتُ النبىَّ صلى الله عليه وسلم وَضَعَ يَمِيْنَهُ عَلَى شِمَالِهِ فِى الصَّلاَةِ تَحْتَ السُّرَّةِ” (اخرجه الإمامُ ابنُ اَبِى شَيْبَة. رجاله ثقات).\nяъни: Воил ибн Ҳужр разияллоҳу анҳудан ривоят қилинади, у зот айтадилар: “Мен Расулуллоҳ саллаллоҳу алайҳи васалламни намозда ўнг қўлларини чап қўллари устига киндик остига қўйганларини кўрдим” (Имом Ибн Абу Шайба ривоятлари). “Эълоус сунан” китобида бу ҳадиснинг ровийлари ишончлидир дейилган.\nАзизлар! Ҳозирги кунда баъзи ёшлар намозда турганда оёқларини кериб, тўпиғини ёнидаги одамнинг тўпиғига теккизишга ҳаракат қилади. Ваҳоланки, намозда турганда тўпиқни тупиққа теккизиб туриш нафақат ҳанафий мазҳабимизда, балки бошқа мўътабар мазҳабларда ҳам йўқ. Ҳанафий мазҳабимиз бўйича оёқларни ораси тўрт бармоқ миқдорича бўлгани мустаҳабдир. Беморлик ёки семизлик сабабли оёқлар ораси тўрт бармоқдан катта бўлишини зарари йўқ.\nИмомга иқтидо қилган киши “Сано”ни ўқийди холос. “Аъузу” ва “Бисмиллаҳ”ни айтмайди. Ёлғиз намоз ўқигувчи киши эса, “Сано”, “Аъузу” ва “Бисмиллаҳ”ни айтади ва “Аъузу”ни фақат биринчи ракатда, “Бисмиллаҳ”ни эса ҳар бир ракатнинг бошида “Фотиҳа” сурасидан олдин айтади.\n“Бисмиллаҳ”дан кейин “Фотиҳа” сураси ўқилади. Аммо имомга эргашувчи киши “Фотиҳа”ни ўқимайди. Сабаби, имом қироат қилса, эргашувчи ҳам гўё қироат қилган ҳисобланади.\n“Фотиҳа”дан кейин имом ҳам, иқтидо қилган киши ҳам махфий ҳолда “Омин” дейди. “Омин”ни махфий айтиш суннатлигига саҳобаи киромларнинг сўзлари ва амаллари далил бўлади. Бу ҳақда Абу Воил разияллоҳу анҳудан ривоят қилинади, у зот айтадилар:\nكَانَ عَلِيٌّ وَابْنُ مَسْعُودٍ لَا يَجْهَرَانِ بِبِسْمِ اللهِ الرَّحْمَنِ الرَّحِيمِ، وَلَا بِالتَّعَوُّذِ، وَلَا بِآمِينَ\n(رَوَاهُ الإمام الطَّبَرَانِيُّ عَنْ أَبِي وَائِلٍ رضي الله عنه).\nяъни:“Али ва Ибн Масъуд разияллоҳу анҳумолар “(Намоз ичидаги) Бисмиллаҳир роҳманир роҳийм”ни ҳам, “аъуузу”ни ҳам, “омин”ни ҳам овоз чиқариб айтмас эдилар” (Имом Табароний ривоятлари).\nРасулуллоҳ саллаллоҳу алайҳи васаллам билан доимо бирга юрган ҳазрати Али ва Абдуллоҳ ибн Масъуд разияллоҳу анҳумо каби ниҳоятда илмли саҳобийларнинг “омин”ни ичларида айтишлари кучли далил ҳисобланади.\n“Омин”дан кейин битта сура ёки учта оят ўқийди. Битта тўлиқ сура ўқиган афзалдир.\nЗам сурадан кейин “Аллоҳу акбар”ни айтиб хотиржам руку қилади.\nЭслатма: Рукуда эркаклар боши билан орқасини текис қилади, қўл ва оёқларини букмасдан тўғри тутади ва тиззаларини бармоқлари билан ушлаб туради. Бунда бармоқлар ораси очиқ бўлади.\nКейин “Самиъаллоҳу лиман ҳамидаҳ” деб бошини рукудан кўтаради, кейин “Роббана лакал ҳамд”, деб хотиржам тик туради.\nЭслатма: Жамоат бўлиб ўқилганда имом фақат “Самиъаллоҳу лиман ҳамидаҳ”ни айтади, иқтидо қилувчи эса фақат “Роббана лакал ҳамд”ни айтади.\nКейин “Аллоҳу акбар” айтиб саждага кетади. Аввал тизза, кейин қўл, сўнгра пешонаси билан бурунни ерга қўйиб, хотиржам сажда қилади. Бу ҳақда Воил ибн Ҳужр разияллоҳу анҳудан ривоят қилинган ҳадисда шундай дейилган:\n“رأَيْتُ رَسُولَ الله صَلَّى اللهُ عَلَيْهِ وَسَلَّمَ إِذَا سَجَدَ يَضَعُ رُكْبَتَيْهِ قَبْلَ يَدَيْه وَاِذَا نَهَضَ رَفَعَ يَدَيْهِ قَبْلَ رُكْبَتَيْهِ”\n(رواه الامام أبو داود عن وائل ابن حجر رضي الله عنه(\nяъни: “Мен Расулуллоҳ саллаллоҳу алайҳи васалламни сажда қилганларида қўлларидан аввал тиззаларини ерга қўйганларини ва саждадан қайтаётганларида тиззаларидан аввал қўлларини ердан кўтарганларини кўрдим” (Имом Абу Довуд ривоятлари).\nЭркаклар сажда пайтида қорнини тиззасидан, билакларини биқинидан узоқ тутади. Саждада қўл бармоқлари бир-бирига ёпишган ҳолда туради. Саждада оёқ ва қўл бармоқлари қиблага қараб йўналган бўлади. Икки сажда ўртасида, хотиржам ҳолатда, қўлларини сонини устига қўйиб бармоқ учларини тизза баробарга қўйиб, ўтиради. Яна такбир айтиб, хотиржам сажда қилади.\nЭслатма: Саждада икки оёқни ердан узилиши кўпчилик ҳанафий уламоларимизнинг наздларида намоз бузилади дейилган. Мўътабар фатво китобларимиздан бири “Фатавои ҳиндийя”да ҳам ушбу маъно қуйидагича таъкидланган:\nяъни: “Намозхон сажда қилсаю, оёқларини ерга қўймаса, намози жоиз бўлмайди. Агар сабабсиз икки оёғидан (бирини кўтариб) бирини қўйса, макруҳлик билан намози дуруст бўлади”.\nИкки марта сажда қилишни ўрнига унутиб бир марта сажда қилса ва намозни охиригача қолиб кетган саждани адо қилмаса намози дуруст бўлмайди (“Фатҳу бобил инояҳ” китоби). Намозни тугатмасдан туриб, бир марта сажда қилгани эсига тушса, тезлик билан қолиб кетган бир саждани бажариб қўяди. Масалан бир одам кейинги ракатнинг қироатини қилаётганида биринчи ракатда битта сажда қилгани эсига тушиб қолса қироатни тўхтатиб, “Аллоҳу акбар” деб саждага кетиб, бир бор сажда қилиб, қайтиб туриб, қироатни келган жойидан давом эттириб кетаверади ва охирида саждаи саҳв қилиб қўяди.\nСажда ҳолатида эркакларнинг товонлари бир-бирига тегмасдан туриши суннатга мувофиқ ҳисобланади.\nИккинчи саждадан кейин “Аллоҳу акбар”ни айтиб бошини саждадан кўтаради. Қўли билан ерга таянмасдан туради. Иккинчи ракат ҳам биринчиси каби бўлади. Лекин, иккинчи ракатда “Сано” ўқилмайди, “Аъузу” айтилмайди.\nНамозхон иккинчи ракатнинг саждасини қилиб бўлгач, чап оёғини ётқизиб устига ўтиради, ўнг оёғини тикка қилиб, бармоқларини қиблага қаратиб ўтиради. Қўлини тиззалари билан баробар қилиб, сонининг устига ўз ҳолича қўяди.\nКейин “Аттаҳийят” дуосини ўқийди. Биринчи қаъдада “Аттаҳийят”га бошқа нарса қўшилмайди.\nТўртинчи ракатга ўтириб “Аттаҳийят” дуосини ўқийди. Сўнгра, Пайғамбаримизга салот ва салом айтади. Кейин, Қуръон ва ҳадисларда келган дуоларни қилади.\nАввал ўнг, кейин чап тарафга “Ассаламу алайкум ва роҳматуллоҳ”, деб салом беради. Қайси томонига салом берса, ўша томонда турганларга салом беришни ният қилади. Шу билан икки ракатли намоз тугайди. Тўрт ракатли намозлар ҳам худди шу тартибда ўқилади, яъни, иккинчи ракатни “Ташаҳҳуд”ини ўқигач, саловатга ўтмайди ва ўрнидан туриб юқоридаги тартибда 3-4-ракатларни ўқийди (“Мароқил фалаҳ” ва “Мухтасарул виқоя” китолари асосида тайёрланди).\nАллоҳ таоло ибодатларимизни қабул айлаб, барчамизга икки дунё саодатини насиб айласин! Омин!\nҲурматли имом-домла! Келаси жума маърузаси “Тил офатлари” ҳақида бўлади, иншааллоҳ.\nАввалги ВАТАНГАДОЛИККА ЧАҚИРАЁТГАН ҲИЙЛАКОРГА АЛДАНМАНГ!\nКейинги Ёшларни диний мутаассиблик ва ақидапарастлик ғояларидан асраш


Европанинг Airbus авиаконцерни Франциянинг Тулуза шаҳридаги заводида дунёдаги энг катта йўловчи самолёт ҳисобланган Airbus A380’нинг охирги нусхасини йиғди. Ушбу самолёт БААнинг Emirates авиакомпаниясига топширилади.\nMSN272 борт рақамига эга бўлган охирги A380 тўлиқ жиҳозланиши учун 17 март куни Тулузадан Ҳамбургдаги корхонага етказилган.\nКомпания А380 самолётлари ишлаб чиқарилиши тўхтатилишини 2019 йилдаёқ эълон қилганди. Бундай қарорга А380’нинг энг йирик харидори бўлган Emirates томонидан ушбу лайнерларга буюртмалар қисқариб кетгани сабаб бўлган. БАА авиакомпанияси 39та A380 ўрнига 40та A330neo ва 30та A350 сотиб олишга қарор қилган. Ушбу моделлар камроқ ўринга мўлжалланган, бироқ анча тежамкор ҳисобланади.\n“Бу қарор сабабли бизда катта ҳажмда бажарилмаган буюртмалар йўқ ва шу сабабли самолётларни бошқа компанияларга сотиш бўйича барча уринишларга қарамай, ишлаб чиқаришни қўллаб-қувватлашга асос ҳам йўқ. Натижада А380’лар етказилиши 2021 йилда тўхтатилади”, деб айтган компания бош директори Том Эндерс.\nAirbus A380 2005 йилдан бошлаб ишлаб чиқарилган, 2007 йилда эса ундан фойдаланиш бошланган. Самолёт узунлиги 73 метрни, баландлиги 24,1 метрни ташкил қилади. Унинг қанотлари қулочи 79,8 метрга тенг. Самолёт уч синфли компоновкада ўз бортига 525 йўловчини, бир синфли компоновкада эса 850дан кўпроқ йўловчини сиғдира олади. Самолёт қўнишсиз 15,2 минг кмгача уча олади.\nСамолётга талаб энг юқори даражада бўлганда компания йилига ундан 30 донадан ишлаб чиқарган, бироқ бу кўп давом этмаган. 2018 йилда уни ишлаб чиқариш ҳажми йилига 12 донагача тушиб кетган. Умумий ҳисобда ушбу самолётдан 251 дона ишлаб чиқарилган.\n2020 йил январидаги маълумотларга кўра, тарих давомида ушбу турдаги 58та самолёт иштирокида турли кўнгилсиз ҳодисалар юз берган, бироқ улар оқибатида бирорта одам ҳалок бўлмаган.\nПандемия сабабли баъзи авиакомпаниялар A380 самолётидан фойдаланишни тўхтатган. Бироқ бир қатор авиакомпаниялар рейслар ва йўловчилар сони қисқарган ҳозирги шароитда ҳам ундан фойдаланишда давом этмоқда.


Мустафо Билолов – SEN.UZ\nМустафо Билолов – вазмин, зеҳни ўткир бола, шахдам қадамлар билан хиёбонда сайр қилишни ёқтиради. Тўрт ёшли Мустафо икки йилгина аввал мўъжиза рўй бериб оёққа турди. Фарзандига кутилмаганда болалар церебрал фалажи ва психомотор ривожида ортда қолиш ташхиси қўйилгач, ота-онаси умид билан турли мутахассисларга учради, аммо фойдаси бўлмади. Шундан кейин улар Болалар ижтимоий мослашув марказига мурожаат қилишди. Даволаш жисмоний машқлари, реабилитацион массаж, гидротерапия машғулотларидан қатнай бошлаган илк кунларданоқ болада ижобий ўзгариш кузатилди. “Биз Марказ биносига ногиронлик аравасида кириб, биринчи муолажа курсидан кейиноқ у ердан ўз оёғимизда юриб чиқдик”, дейди Мустафонинг онаси.\nТуғилишиданоқ камҳаракат бўлган болакай энди мустақил ҳолда юриб, югуриб яқинлари кўзини қувнатмоқда. Марказнинг етакчи дефектолог, психолог ва реабилитологлари кўмаги туфайли ҳассага таянмасдан ўрнидан туради, зинадан туша олади. Мустафо ҳозирга қадар Марказимизга қатнайди. Биз унга мустаҳкам саломатлик ва улкан ютуқлар тилаймиз!\nФаолияти “Sen Yolg'iz Emassan” Фонди томонидан мувофиқлаштириладиган Болалар ижтимоий мослашув маркази 2004 йилда Лола Каримова-Тиллаева томонидан имконияти чекланган болаларга ҳар томонлама беғараз кўмак кўрсатиш мақсадида ташкил этилган. Болалар билан малакали мутахассислар ишлайди, ҳар бир бола учун индивидуал дастур ишлаб чиқилади.


"Барселона"нинг собиқ устози ФИФА сўровномасида нега Мессига овоз бермади?\n2 октябрь, 2019, 10:50 819\nУ Леони муносиб кўрмади.\nМексика терма жамоаси бош мураббийи Херардо Мартино ФИФАнинг йилнинг энг яхши футболчисини аниқлаш бўйича ўтказган сўровномасида "Барселона" клуби ва Аргентина терма жамоасидаги собиқ шогирди Лионель Мессига нега овоз бермаганини айтди.\n"Месси кучлилар орасида бўлишга муносиб мавсум ўтказмади", - дейди Мартино.\nЭслатиб ўтамиз, Месси овоз бериш якунларига кўра 46 очко тўплаб, энг яхши футболчи номига сазовор бўлди. Ундан кейинги ўринларни эса "Ливерпуль" ҳимоячиси Виржил ван Дейк (38) ҳамда "Ювентус" форварди Криштиану Роналду (36) эгаллади.\n100% қўшиламан биронта соврин йутмасдан хам олса бўларкан


14:05, 18.01.2021 // 7362\nЎзбекистонга Pfizer ва BioNTech компанияларининг 100 минг доза вакцинаси келтирилади\nЎзбекистонга АҚШ ва Германия компанияси ишлаб чиқарган коронавирусга қарши вакцина келтирилади. ССВ матбуот хизмтининг хабар беришича, бу ҳақда Санитария-эпидемиологик осойишталик ва жамоат саломатлиги хизмати бошлиғи Баҳодир Юсупалиев маълум қилди.\nХабарда айтилишича, GAVI («Эмлаш ва иммунизация бўйича глобал альянс») ташкилоти томонидан Ўзбекистон COVAX (Коронавирус инфекциясига қарши эмлаш механизми)га аъзо давлатлар қаторига киритилганлиги маълум қилинган.\n«Соғлиқни сақлаш вазирлиги ва ҳамкор ташкилотлар томонидан COVID-19’га қарши вакцинани амалиётга киритиш учун мамлакатимиз аҳолисининг 20 фоизи миқдорида буюртма тайёрланиб, COVAX фондига юборилди. Ҳозирда GAVI ташкилоти билан ҳамкорликда Американинг Pfizer ва Германиянинг BioNTech компанияси томонидан ишлаб чиқарилган коронавирусга қарши Comirnaty вакцинасини Ўзбекистонга 100 минг доза миқдорида олиб келиниши бўйича ишлар олиб борилмоқда», — деган Баҳодир Юсупалиев.\nУнинг таъкидлашича, Pfizer/Biotech вакцинасини юқори совуқлик занжирига жиддий риоя этган ҳолда 70 даража совуқ ҳароратда сақлаш талаб этилади. Ўзбекистонда 70 даража совуқ ҳароратни сақлайдиган музлатгичлар мавжуд ва ҳозирги кунда коронавирусга қарши эмлаш жараёнини пухта режалаштириш ва тиббиёт ходимларини махсус хавфсиз иммунизация шартлари бўйича тайёргарликдан ўтказиш, айниқса, вакцинатор, реаниматологлар ва бошқа тиббиёт ходимларини тайёрлаш ишлари бошлаб юборилди.\n«Шу ўринда таъкидлаш жоизки, юртимизда 2—8 даража ҳароратга мўлжалланган совуқлик занжири инфратузилмаси мавжуд бўлиб, бу тизим ЖССТнинг барча талабларига жавоб беради ва хавфсиз эмлаш амалиётини кафолатлайди.\nЭмлаш жараёнига тайёргарлик кўриш мақсадида GAVI ташкилоти томонидан 17 та катта ҳажмдаги рефрижератор ва 206 та юк ташувчи минивэн автотранспорт воситаси тақдим этилиб, юртимизнинг ҳар бир ҳудуди ва туманига етказиш бўйича ишлар олиб борилмоқда», — деган Санитария-эпидемиологик осойишталик ва жамоат саломатлиги хизмати бошлиғи.\n«Қайси вакцинани харид қиламиз? Албатта, Жаҳон соғлиқни сақлаш ташкилоти тан олган ва самарадорлиги исботланган вакциналар Ўзбекистон томонидан харид қилинади. Харид қилинишидан аввал тендер ўтказилади. Қайси вакцина сифатли бўлса, самарадор деб баҳоланган бўлса, ўша вакцина харид қилинади», — деган эди Нурмат Отабеков.\nЎзбекистон, шунингдек, 70 миллион доза Россия вакцинасини сотиб олиши ҳам маълум бўлганди. Россияда Гамалея институти коронавирусга қарши «Спутник V» вакцинасини ишлаб чиқарган. Ҳозирда вакцинадан фавқулодда фойдаланишни Россиядан ташқари Аргентина маъқуллаган.\n03:11 Бугун // 95535\n22:37 Кеча // 70144\n23:41, 18.06.2021 // 62654\n08:02 Кеча // 60960\n23:26, 18.06.2021 // 56005


Нўъмон Ҳасанов: “Бугун мухлисларга ёқадиган ўйин бўлди“ - "Насаф" ФК расмий веб-сайти\n13 Sep 2018 Янгиликлар, Pepsi Суперлига - 2018\nНўъмон Ҳасанов: “Бугун мухлисларга ёқадиган ўйин бўлди“\nPEPSI Суперлига 23-тур “Қўқон-1912” – “Насаф” учрашувидан кейинги матбуот анжуманининг иккинчи қисмида мезбон жамоа устози Нўъмон Ҳасанов ва “Қўқон-1912” етакчиларидан бири Ўткир Юсуповлар қатнашишди.\nНўъмон Ҳасанов: - Ўйин чиройли, шиддатли руҳда бўлди. Футболчилар яхши ўйнашди. Барча борини бериб ҳаракат қилди. Сидиқовнинг голи жуда чиройли чиқди. Фақат гол ўтказворган вазиятда футболчиларимиз бироз концентрацияни йўқотишди. Бугун дуранг ўйнаган бўлсак-да, футболчиларимизга раҳмат айтаман. Бугун бизни қўллаб-қувватлаб турган мухлисларимизга ҳам ўз миннатдорчилигимни изҳор этаман.\nБугунги ўйин мухлисларга ёқди деб ўйлайман. Такрор айтаман, суперлигадаги ҳар бир учрашув шундай шиддатли ўтади. Бунга бугун яна бир бор гувоҳ бўлдик.\nЖаомам бугун икки таймда икки хил тактикада ўйнади. Албатта ўнг қанот ҳимоясида Мурод Ҳолмуҳаммедовнинг йўқлиги билинди.\nОйбек Рустамов терма жамоадан келди, балки шунинг учун бироз киришиб кетиши қийин бўлгандир. Ойбек яхши футболчи.\nЎткир Юсупов: - Ўйин мухлисларга ёқди, деб ўйлаймиз. Мураббийларимиз кўрсатмаларини бажаришга интилдик. Лекин хатога йўл қўйдик. Хатоларимиз устида ишлаймиз. Кейинги баҳсларда ишқибозларимизни хурсанд қилишга ҳаракат қиламиз.


ДУНЁДАГИ ЭНГ ГУЗАЛ АЁЛ - 31 Марта 2021 - www.SheJoT.CoM\nГлавная » 2021 » Март » 31 » ДУНЁДАГИ ЭНГ ГУЗАЛ АЁЛ\nДУНЁДАГИ ЭНГ ГУЗАЛ АЁЛ\nБозор расталарининг бирида ширин нон ва манти пишириб сотадигам аёл хар куни мижозларга егулик улашарди.\nБир кун ёмғир шиддат билан ёға бошлади. Ёмғир жалага айланди. Аёл дўконни қулфлаб, магазиндан иккита зонтик сотиб олди. Қизи ўқийдиган саньат маркази эшиги олдига боргач кийимларига қараб, ичкари киришга иккиланиб қолди.\nШусиз хам йўқчилик туфайли қизининг тенгдошлари олдида изза бўлишидан қўрқиб юрган она бинонинг пастки қаватига тушиб дарс тугашини кута бошлади. Шу пайт қизи билан кўзи тўқнашди. Она қизини кўриб мамнун қўл силкитди. Бирок қизи уни кўрмаганга солиб девор ортига беркинди. Бир неча дақиқадан сўнг девор ортидан мўралади. Бу эса онасини бу ахволда кутиб туришини истамаганлигини анлатарди. Бундан кўнгли оғриган она бошини қуйи солганча жим қотиб қолди…\nБир ойдан сўнг она қизи ўқийдиган саньат марказидан талабалар кўргазмасига таклифнома олди. Қизини яна уятга қўйишдан чўчиган она иккилана йўлга тушди.\nДеворга осиб қўйилган суратларни бир-бир кўздан кечирган она бир портрет олдида тўхтаб қолди. Унинг тагига "Дунёдаги энг гўзал аёл” деб ёзилган эди. Ёғаётган ёмғир, зонтик кўтарган, оппоқ унга беланган фартук таққан, эски туфли кийиб олган аёл тасвирланган эди унда. Бу санъат асарида қизини кутиб турган онанинг холати чизилган эди.\nШу куни қизи девор орқасига яшириниш сабаби онасининг ўша холатини юрагига мухрлаб олиш бўлганди. Расмни кўраётган она кўзларидан ёш оқа бошлади. Шу пайт она ёнига қизи келди. Унинг кўзларида фарзандлик мехри балқиб турарди…\nКатегория: HIKOYALAR / ХИКОЯЛАР | Просмотров: 61 | Добавил: iphone | Теги: #news, #Yangilik, #ahborot, #Yangiliklar, #habarlar, #uznews, #новости, #newsuz, #xabarlar | Рейтинг: 0.0/0


Коррупцияга қарши курашда фаол журналистлар тақдирланди — manzur.uz\nКоррупцияга қарши курашда фаол журналистлар тақдирланди\nmanzur.uz / 16.02.2020 186\nПрезидент Шавкат Мирзиёев Олий Мажлисга Мурожаатномасида “…Жамиятимизда коррупция иллати ўзининг турли кўринишлари билан тараққиётимизга ғов бўлмоқда.\nКоррупцияга қарши курашишда аҳолининг барча қатламлари, энг яхши мутахассислар жалб қилинмас экан, жамиятимизнинг барча аъзолари, таъбир жоиз бўлса, “ҳалоллик вакцинаси” билан эмланмас экан, ўз олдимизга қўйган юксак марраларга эриша олмаймиз. Биз коррупциянинг оқибатлари билан курашишдан унинг барвақт олдини олишга ўтишимиз керак”, дея таъкидлади.\nШу муносабат билан айни пайтда жамиятда илдиз отган коррупцияни таг томири билан йўқ қилиш борасида барча тузилмалар ва органлар фаол кураш олиб бормоқда. Ушбу мавзудаги мақолалар, суриштирувлар, суд залидан репортажлар ҳозирда ОАВда ҳам тез-тез эълон қилинмоқда.\nЖурналистларнинг ушбу жараёнда билими ва фаоллигини оширишда Ўзбекистон журналистларни қайта тайёрлаш марказининг муносиб ўрни бор. Марказ ўзининг хорижий ҳамкорлари, бир қатор халқаро ташкилотлар кўмагида маҳаллий журналист ва блогерларни ўқитиш, уларнинг чет элларда малакасини ошириш, чет эллик журналистлар билан тажриба алмашишига имконият яратиш учун тинмай ҳаракат қиляпти. Шу пайтгача кўплаб ОАВ вакиллари марказнинг қайта тайёрлаш машғулотларида қатнашиб диплом ва сертификатларга эга бўлишди.\nКуни кеча Ўзбекистон журналистларни қайта тайёрлаш маркази томонидан “Коррупцияга қарши курашда ОАВнинг ўрни” мавзусида яна бир сермазмун давра суҳбати ўтказилди. Унда оммавий ахборот воситалари ва нодавлат нотижорат ташкилотлари вакиллари иштирок этишди.\nТадбирни ЖКМ директори Гулнора Бобожонова кириш сўзи билан очиб берди. Сўнг коррупцияга қарши кураш мавзуидаги энг яхши материаллар танловининг 11 нафар ғолиблари тақдирланди. Диплом ва совғаларни Британия ва Шимолий Ирландия Бирлашган Қироллигининг Ўзбекистондаги фавқулодда ва мухтор элчиси Тим Торлоу топширди.\nҒолиблар орасида журналист ва блогерлардан Хонбиби Ҳиммат қизи, Мирзо Субҳанов, Манзура Бекжонова, Маруса Ҳосилова, Шарифа Мадраҳимова, Дилрабо Курязова, Малоҳат Менглиқулова ва бошқалар бор эди.\nШундан сўнг Олий Мажлис депутати Расул Кушербоев коррупцияга қарши курашда жамоатчилик назорати ва ижтимоий шерикликнинг аҳамияти ҳақида гапириб берди. Қонунчиликда назарда тутилган аммо айни пайтда амалда ишламай турган баъзи бир йўналишлар ҳақида сўз борди.\nБугунги журналистларнинг коррупция ҳолатларини фош этиш борасида ҳуқуқлари етарлими? Оммавий ахборот воситаларида коррупцияга қарши кураш бўйича материаллар тайёрлашнинг ҳуқуқий жиҳатлари тўлиқ ишлаяптими? Булар ҳақида журналист, медиа эксперти Карим Баҳриев мисоллар билан гапириб ўтди.\nКоррупция ва бошқа мавзуларда журналистлик суриштируви материалини тайёрлаганда журналист хавфсизлиги мавзусида сўзга чиққан Ўзбекистон миллий ахборот агетлиги журналисти Анора Содиқова ўз тажрибасидан келиб чиқиб ҳар қандай вазиятда эҳтиёт бўлиш шарт эканлигини таъкидлади.\nЛойиҳа доирасида Ўзбекистоннинг журналистлар ва фуқаролик жамияти институти вакилларининг коррупцияга қарши курашиш борасидаги хабардорлигини ошириш, ижтимоий шериклик доирасида ҳамкорликдаги иш режаларини муҳокама қилиш, оммавий ахборот воситаларида бу мавзуни ёритиш лозимлиги таъкидланди.\nНодавлат нотижорат ташкилотлари вакиллари иштирокида журналистлик суриштирув тайёрлаш, босма ва электрон ОАВда жойлардаги коррупция ҳолатларини муҳокама қилиш бўйича “очиқ мулоқот майдон”ини яратиш зарур. Ахборот манбалари билан ишлаш ва ёлғон мазмундаги ахборотлар пайдо бўлмаслиги учун уларни текшириш бўйича билим ва кўникмаларни юксалтириш ҳар бир журналист учун муҳим. Семинар доирасида ушбу мазмунда тренинг ҳам ўтказилди. Унда қатнашчиларга Ўзбекистонда коррупцияга қарши курашишга қаратилган ҳуқуқий чора-тадбирлар ҳақида батафсил ахборот берилди. “Коррупцияга қарши курашиш тўғрисида”ги қонун нормалари тушунтирилди.\nТадбир сўнггида семинар иштирокчилариларга таниқли блогер Қобил Хидировнинг “Коррупцияга қарши курашишда оммавий ахборот воситаларининг роли” номли китоби тақдим этилди.\nKalit so`zlar: коррупция, ОАВ, танлов\n1 февралдан эътиборан, қоғоз кўринишидаги ойлик йўл чипталари сотилмайди\nmanzur.uz / 27.01.2021 6\nЗангиотадаги болалар боғчасининг директори “ўликжон” ходимлар номига 983,5 млн сўм иш ҳақи ёзган\nmanzur.uz / 24.01.2021 13\nНаманганда шамолда қулаб тушган томларга оид тафсилотлар маълум қилинди (видео)\nmanzur.uz / 22.01.2021 11\nmanzur.uz / 22.01.2021 9\nЎзбекистонда 2020 йилда аввалги йилдагига қараганда 21 мингтага кўп ўлим ҳолати қайд этилди\nmanzur.uz / 18.01.2021 22\nКалтаклар болани тарбиялироқ қиладими?\nИИВ: Эҳтиёт бўлинг, пластик карталардан пуллар йўқолмоқда!


Танқидга муносабат: Булоқбоши тумани марказидаги уйларда табиий газ таъминоти изга тушди\n17 ноябрь куни Kun.uz сайтида «Булоқбошида газ конлари бор. Лекин туман марказидаги уйларда овқат пишириш учун ҳам газ йўқ» сарлавҳали мақола эълон қилинган эди.\nИкки кун ўтиб «Ҳудудгаз Андижон» МЧЖ матбуот хизмати раҳбари Акмалжон Холиқов ҳамроҳлигида яна шу туман бордик.\nТуман марказидаги М.Исмоилий кўчасида жойлашган 14, 15 ва 16-сонли кўп қаватли уйларда бўлиб, табиий газ таъминоти яхшиланганига гувоҳ бўлдик. 16-уйнинг 3-квартирасида яшовчи Азимжон Қодиров хонадонидаги ва бошқа хонадонларда ҳам газ босими кўтарилган, уйлар эгалари «комфоркали» газ плиталарида овқат пишириб, чой қайнатишмоқда. 15-уйдаги хонадонларда ҳам табиий газ таъминоти яхшиланган.\nТуманда газ таъминотини янада яхшилаш учун бир талай ишлар амалга оширилмоқда. «Чақар» МФЙ ҳудудида янги АГТШ (автоматик газ тақсимлаш шохобчаси) ишга туширилибди. Мазкур АГТШга 4 километрдан янги тармоқ тортилган. Мақолада келтирилган «Тошкечик», «Гулистон» ҳамда «Бой» МФЙларидаги икки мингта хонадон яна қайтадан табиий газ билан таъминланадиган бўлди. Тармоқ учун 650 млн сўм маблағ сарфланган. «Учтепа» АГТШ ҳам ишчи ҳолатида. У ердан «Ширмонбулоқ», «Қақир» ҳамда «Навоий» МФЙлари учун 2,5 километрлик тармоқ тортиляпти.\n«Бугунги кунда туманимиз аҳолиси бир суткада 200 минг куб.метр табиий газ истеъмол қилмоқда», дейди «Ҳудудгаз Андижон» МЧЖнинг Булоқбоши тумани бўйича раҳбари Шоҳрухбек Шуҳратбеков.\nҲозирда туманнинг кўплаб қишлоқларида тармоқни қайта тортиш ишлари жадал кетмоқда. Фарғонадан соҳа мутахассислари ҳам ёрдам келишган. Мутасаддилар маълумотига кўра, 10 кун ичида ушбу ҳудудлар тўла табиий газ билан таъминланади.\n14:20 / 25.11.2019\nСовуқда уйни нима билан иситиш керак? Кун совиши ҳамоно қалқиб чиқувчи саволлар\nБулоқбошида Андижон вилояти таълим ходимларининг анжумани ўтказилди


18:52 19.02.2020 (Янгиланган 19:08 19.02.2020)\nРасмий маълумотларга кўра, 2020 йил январ ойида Ўзбекистонда уяли алоқа хизматидан фойдаланувчиларнинг 96 фоиздан ошди, алоқа станциялари сони эса 26 мингтага етди.\nБундан ташқари, Интернет тармоғидан фойдаланувчилар сони ўсиб бормоқда. Тармоқнинг 22 миллион фойдаланувчисидан 19 миллиони ўзбекистонликлар мобил қурилмалар орқали Интернетга киришади.\nМамлакат оптик толали интернет тармоғининг инфратузилмасини барпо этишда ишлар давом этмоқда: жорий йилда мавжуд 36 минг километрлик линияга яна камида 12 минг километр қўшилади.\nУяли алоқа эгалари учун Тошкент метросида тармоққа кириш имконияти пайдо бўлди, бу ерда 700 га яқин Wi-Fi уланиш нуқталари ўрнатилди.\nРақамлаштириш фонида мамлакатда ИТ соҳасида таълим олишга қизиқиш ортмоқда. Юқори технологиялар билан боғлиқ мутахассисликлар бўйича 9,5 мингдан ортиқ талаба таҳсил олмоқда.


Kutubxona - Rabindranat Tagor. Skelet (hikoya) / Kiril\nSiz shu sahifadasiz: Rabindranat Tagor. Skelet (hikoya) / Kiril\nМуаллифРабиндранат Тагор Асар номиСкелет (ҳикоя)\nТилЎзб Ҳажм28KBБезатишUzgen (admin@kutubxona.com) Қўшилган2011/07/18 Манбаhttp://www.ziyouz.com/index...\nБиз, уч бола ётиб юрган уйнинг ёнидаги хона деворига одам скелети осиб қўйилган эди.\nКечаси унинг суякларини шамол шиқиллатса, кундузи биз шиқиллатардик. У вақтда биз пандитимиз билан «Мегхнаднинг ҳалокати»ни ўқир эдик. Кенбел мактабининг бир студенти бўлса, бизга остеологиядан дарс берарди. Мураббийимиз бизни қандай қилиб бўлса ҳам кўпроқ фанлардан хабардор қилишга интилар эди. Унинг орзуси нечоғлик рўёбга чиққанини бизни билган кишиларга ҳикоя қилиш ортиқча, бошқаларга эса, яхшиси, бу сир бўлиб қола қолсин.\nШундан бери кўп вақт ўтди. Скелет хонадан ғойиб бўлди, остеология ҳам хотирамиздан кўтарилиб кетган.\nЛекин яқинда, қандайдир бир муносабат билан бир вақтлар биз ўша студентнинг дарсини тинглаган уйда меҳмонлар йиғилиб қолди-ю, менга қачонлардир скелет осиғлиқ турадиган хонада ухлашга тўғри келди. Мен хийла вақт-гача ухлолмай, бутхона минорасидаги катта соат милининг уришига қулоқ солиб, дам у ёнбошимга, дам бу ёнбошимга ағдарилиб узоқ ётдим.\nУйнинг бир бурчида чироқ ёниб турарди. Бирдан лип-лип этди-да, ўчиб қолди. Шуни ҳам айтиб қўяй, бизнинг уйимиз бунёдга келгандан бери унда бир қанча бахтсиз ҳодисалар рўй берган эди. Бинобарин, табиийки менинг ўчган чироқ ҳақидаги ўйларим шу топдаёқ инсон ҳаётининг бебақолиги хусусидаги тафаккурга ўтиб кетди. Мен беихтиёр ўйга толдим: ярим кечанинг чексиз зулматида мана бу чироқ шуъласининг бехосдан ғойиб бўлгани сингари, ҳаётда ҳам кечаю кундуз, киши жонининг майда-майда учқунлари ҳам вақти-бевақт сўниб туради.\nЎзим ҳам сезмай, бир вақтлар шу уйга осилган скелет ҳақидаги ўйларга ўтиб кетдим. Хаёлимда, у кимники эди экан, деб турганда, тўсатдан биров менинг чодирим олдида тимискиланиб, қоронғида қўли билан деворни сийпалаб, бир нарса ахтаргандай туюлди. Кимнингдир нафас олиши, оёқ шарпаси эшитилди. Буларнинг бари безовта, ҳаяжонланган ўйларим самараси эканини билардим, албатта. Шарпа эса, чакка томирларимнинг уришидан бошқа нарса эмас эди.\nШунга қарамай, мен даҳшатга тушдим. Бу сабабсиз қўрқувдан қутулиш учун:\n— Ким бу? — деб сўрадим.\nШарпа каравотимга яқинлашгач, қотиб қолди-да, овоз эшитилди:\n— Бу мен, менинг скелетим қаёққадир ғойиб бўлди, уни қидириб юрибман.\nЎз тасаввуримда бунёдга келган бу мавжудотдан қўрқишнинг ҳожати йўқ деб ўйладим, шунинг учун ўзимни босиб, бепарвороқ овоз билан, бироқ кўрпани устимга торта туриб, яна сўрадим:\n— Ҳа, ҳозир худди шундай ишнинг хонаси! У скелет сенга нима учун керак бўлиб қолди?\n— Бу қандай беҳуда савол? — Назаримда у чодиримнинг ёнгинасида туриб гапирар эди. — У суяклар менинг юрагимга қалқон эди, ахир! У чоғларда мен ёш ва соҳибжамол қиз эдим! Сен менинг скелетимга назар солишни хоҳлармидинг?\n— Ҳа, сенинг истагинг табиий, —жавоб бердим мен, — майли, сен қидир, мен бир оз мизғиб олишга уриниб кўрай.\n— Сен ёлғиз экансан назаримда, — деб давом этди шарпа. — Ундай бўлса, мен бир дақиқа ўтирай-да, иккимиз андак гаплашайлик. Дастлабки ўттиз беш йил давомида мен мана шундай ўтириб, одамлар билан тез-тез гаплашиб турардим. Сўнгги ўттиз беш йилда эса, қабристонда изғиган шамолдек фазоларда айланиб юраман. Ҳозир сенинг ёнингда бирпас ўтириб, яна инсон тилида бир оз гаплашай.\nАллакимнинг чодирим ёнига ўтирганини сездим. Ноилож бир аҳволга тушиб қолганимни англаб, бутун кучимни йиғдим-да, имкон борича бепарволик билан:\n— Жуда соз. Бирор қизиқ воқеа тўғрисида сўзлашайлик, бўлмаса, — дедим.\n— Агар сен энг ғаройиб бир ҳангомани эшитмоқчи бўлсанг, ҳаётим ҳақида ҳикоя қилиб берай.\nБутхона соати кечаси иккига занг урди.\n— Мен ёш ва тирик чоғимда, фақат бир кишидан, ўз эримдан ўлимдан қўрққандай қўрқардим. Ўзимни қармоққа илинган балиқдай ҳис этардим. Назаримда, тамом бегона бир одам мени болаликнинг осойишта ва шинам оламидан юлиб олгану унинг қўлидан қутулишнинг иложи йўқдай туюларди. Тўйдан сўнг икки ой ўтгач, эрим ўлди. Қариндош-уруғлар, ёр-дўстлар менинг шум тақдиримга қоп-қора қақшаб йиғладилар. Қайнотам юзимга узоқ тикилиб туриб, охири қайнонамга бундай деди: «Шастрларда мана шу қизимиз сингари бадбахтлик келтирувчи хотинлар ҳақида ривоятлар бор». Буларнинг барини мен яхши хотирлайман. Сен эшитяпсанми ўзи? Ҳикоям ёқяптими?\n— Жуда ёқяпти, — деб жавоб бердим. — Бошланиши ғоят қизиқ экан.\n— Ундай бўлса, қулоқ сол. Мен хурсанд бўлиб отамнинг уйига қайтиб келдим. Вақт ўтиб борарди. Гарчи одамлар мендан яширишга уринсалар ҳам, менга ўхшаш соҳибжамол қизни қидириб топиш амримаҳол эканини ўзим жуда яхши билардим. Сен нима деб ўйлайсан?\n— Шундай бўлиши мумкин, бироқ мен сени асло кўрган эмасман.\n— Кўрганинг йўқ! Менинг скелетимни-чи? Ҳа-ҳа-ҳа! Мен тегишяпман! Бир вақтлар бу кўз косаларида тимқора шаҳло кўзлар чақнаганини, лоларанг лабларда ўйнаган нозик табассумнинг ҳозирги бу яланғоч тишларнинг мудҳиш тиржайишига асло ўхшамаганини сенга не йўсинда исбот қилсам экан? Сенга нималарни тавсиф қилай: латофат ва назокатними, ҳусну жамолимними, сарв қоматимними, келишган, нозик, миққи, хушбичим аъзойи баданимними? Ҳозир бу тавсифлар сенга ғайритабиий тую-лади, бу эса менинг ғазабимни келтиради. Ҳолбуки ўша замоннинг мана-ман деган докторлари ҳам менинг скелетим остеологияни ўрганиш учун бир восита бўлиб қолишини тасайвур этолмас эдилар. Бир докторнинг энг яқин дўсти билан суҳбатида мени, нозик ва хушбўй чечак, деб атагани ҳамон эсимда. Бошқача айтганда, ҳамма инсонлар остеология ва анатомияни ўрганиш учун восита бўлиши мумкин, фақат менгина латиф чечакка ўхшардим. Айтчи, чечакларнинг ҳам скелети бўладими?\nМен юрган чоғда гавдамнинг ҳар бир ҳаракатида гўзаллик нури порлоқ бриллиант сингари товланиб турганини сезардим. Мен қўлларимга тез-тез ва узоқ-узоқ тикилиб қолардим. Бу қўллар шу қадар нозик эдики, дунёда энг мағрур одамнинг ҳам қалбини ром қила оларди. Субҳадра ҳам қоматини мағрур кўтариб, ўзининг зафар дулдулида Аржуна билан ёнма-ён ўтириб ҳайратда қолган уч олам узра парвоз этаркан, эҳтимол, унинг кафти лоларанг нафис, момиқ қоиларида нозик бармоқлари аланганинг тили каби ёниб тургандир.\nМенинг беҳаё, яланғоч, кўҳна скелетим, балки сенда нотўғри тасаввур қолдиргандир, лекин афсуски, бу янглиш фикрни рад этиш учун менда ҳеч қандай далил йўқ. Шу сабабли менинг учун жаҳонда энг манфур нарса — сенсан. Кўз ўнгингда ўн олти яшар соҳибжамол танноз бир қиз боииб қад кўтарсаму сени узоқ вақтга уйқудан маҳрум қилсам! Яна истагим шуки, ҳар қандай остеологияни барбод этиб, сенинг бошингдан ҳам унинг асарини қўймай қувиб чиқарсам дейман.\n— Агар латиф баданинг ҳозир ҳам бўлганда, унга қасамёд қилиб айтар эдимки, бошимда у фаннинг юқи ҳам қолмаган, — дедим мен. — Жозибали, баркамол ёшликдаги ҳусн-жамолинг эса кеча зулматида ҳам олмос каби порлаб турибди. Бу ҳақда ортиқ гапиришнинг ҳожати йўқ!\n— Менинг дугонам йўқ эди, — давом этди у, — акам уйланмасликка аҳд қилган, бинобарин, ичкарида ўзим танҳо яшардим. Ёлғизликда боғдаги бир дарахт соясида ўтириб, бутун олам менга ошиқи шайдо, юлдузлар ҳам фақат менга нигоҳ ташлайди, шамол ҳам менинг ҳасратимда нолиш қилади, сабзалар эса, агар ҳуши бўлганда, менинг оёғим тегиши билан ҳушини ҳам йўқотарди, деб ўйлар эдим. Кўкатларнинг поймол бўлиб ерга қапишган новдалари назаримда, оёғим остида сас-садосиз ётган бутун дунёнинг йигит-ялангларидай туюларди.\nАкамнинг дўсти Шошишекхор медитсина колледжини битиргач, бизнинг уй доктори бўлиб қолди. Мен уни илгари ҳам дарпарда орқали тез-тез кўриб турардим. Акам жуда ғалати одам бўлиб, ҳаётга доимо чўчиброқ қарарди. Дунё унга жуда мураккаб туюлар ва у борган сари ундан узоқлашиб, оқибат гўшанишин бўлиб қолганди. Шоши¬шекхор унинг ягона дўсти бўлиб, мен доим кўриб юрган йигит ҳам фақат шу эди. Оқшомлари боғда ўзимни шоҳ тахтида ўтиргандай ҳис этганимда, оёғим остида ётган бутун дунё йигитлари Шошишекхор сиймосида намоён бўла бошладилар. — Сен тинглаяпсанми? — деб менга мурожаат қилди шарпа. — Сен нима хаёл суриб қолдинг?\nМен оғир сўлиш олиб:\n— Мен Шошишекхор бўлиб туғилсам, эҳтимол яхшироқ бўларди, — деб жавоб бердим.\n— Аввал ҳикояни охиригача эшит. Бир ёмғирли кунда мени безгак тутди. Доктор кўргани келди. Биз биринчи дафъа бундай яқин туриб кўришдик.\nМен деразага қараб ётган эдим, шунинг учун кечки шафақ оқарган юзимга арғувон нурларини сепиб турарди. Доктор хонага кириб, менинг юзимга қарагач, фикран ўзимни докторнинг ўрнига қўйиб, ўзимга четдан назар солдим. Юзим кечки шафақ нурида сўлиб қолган кичкина нозик чечакка ўхшар, гажакларим пешонамга тушиб турар, ҳаё билан ярим юмилган шаҳло кўзларим дилбар юзга соя соларди...\nДоктор хижолат ичида, оҳистагина акамга менинг томиримни кўриш кераклигини айтди.\nМен кўрпанинг тагидан момиқдай қўлларимни чиқардиму: «Қимматбаҳо билагузуклар тақсам қандай яхши бўларди», — деб ўйладим ичимда.\nДокторнинг бемор қўлини бундай ўнғайсизлик билан ушлаганини мен ҳаргиз кўрган эмасдим. Бармоқлари томирни қидираркан, тинмай қалтирарди. У менда иситма борлигини сезди, мен эса, унинг юрак уришини сездим. Ишонмайсанми.\n— Ишонмаслик учун ҳеч қандай далилим йўқ, — дедим мен. — Бунинг устига, кишининг томири ҳамиша ҳар хил уриб туради.\n— Мен бир неча дафъа оғриб тузалгандан сўнг, пайқадимки, дунёда оқшомлари мени кутувчи ёшларнинг миқдори анча камайиб, оламим деярли бўм-бўш бўлиб қолган эди. Ниҳоят, унда доктор билан бемор қолди, холос.\nОқшомлари мен яширинча заъфарон либослар киярдим, сочларимнинг учига жасмин гулини тақиб, чиройли турмаклаб қўярдим, қўлимга кўзгу тутиб, боғда узоқ-узоқ ўтириб қолардим. Нега бундай қилардим? Ўз-ўзига бино қўйиш, ҳадеб ўз аксингга термилиш зериктирмайдими? Йўқ! Ҳуснимга тикилган мен ўзим эмас эдим, ахир. Мен ёлғиз ўтирардим-у, лекин биз икков эдик. Мен гоҳо доктор бўлиб олардим-да, ўзимга термилиб, мафтун бўлардим, ўзимни севиб эркалардим, бироқ гоҳо қалбимдан маъюс оқшом шамолининг туғёнидай бир «оҳ» узилиб чиқарди.\nШундан бери мен сира ёлғиз бўлган эмасман. Сайр этганимда, ерга қараб қадамларимни кузатаман, пан-жаларимнинг тушишига разм соламан, бу оёқ олишим докторга манзур бўлармикан, деб ўйлайман. Қиём пайтида, ташқарида жазирама иссиқ бўлиб, атрофда сукунат ҳукм сурганда, ҳавода парвоз этган калхат овози-ю, бизнинг ҳовли ёнидан ўтган ўйинчоқфурушнинг ўз матоларини таъриф қилиб қичқиргани эшитиларди. Ана шунда, мен кўкатлар устида рўйжа солиб ястаниб ётардим.\nЯланғоч билаклар енгиллик билан юмшоқ ёстиқ устига ташаланар, назаримда кимдир бу билакларнинг латифлигига маҳлиё бўлиб, оҳиста кўтариб, оппоқ кафтларимдан ўпар, сўнгра сас-садосиз узоқлашарди. Агар мен ўз ҳикоямни шу билан тугатсам, сен нима дер эдинг?\n— Майли, — дедим мен, — лекин охири йўқ, туннинг қолганини сарф этиб, ҳикояни ўзим тугаллашим лозим бўлади.\n— У ҳолда, — деди шарпа, — бу, тишлари иржайиб турган скелет ҳақидаги қўрқинчли ҳикоя бўлмай қоларди. Давомини эшит! Бир оз тажриба ортдиргандан сўнг доктор бизнинг уйнинг пастки қаватида шифохона очди. Мен қувноқ суҳбат ва ҳазил-мутойибалар орасида ундан ҳар хил дори ва заҳарларнинг хусусияти, одамнинг нимадан тез ва енгилроқ ўлиши ҳақида сўраб қўярдим. Гап докторнинг севган мавзуларига бориб тақалганда, у сергап бўлиб кетарди. Шундай суҳбатлар мени ўлимдан қўрқмасликка, ўлимни қандайдир ўзимга яқин бир нарсадай тасаввур қилишга ўргатди. Оламда мен учун севги билан ўлимги-на мавжуддай туюларди. Менинг ҳикоям тамом боиа ёзди, озгина қолди.\n— Ҳадемай тонг ҳам ёришади, — дедим мен аста.\n— Орадан бирмунча вақт ўтгач, доктор бабунинг нимадандир ташвиш тортиб, ўз ҳаяжонларини мендан яширишга уринаётганини сезиб қолдим. Кунлардан бир кун қарасам, у жуда ҳафсала билан кийиниб акамдан извош олиб, кечаси қаёққадир жўнади.\nМен ортиқ тоқат қилолмай, акамнинг олдига бордим. Ҳар хил майда-чуйда гапни гапириб бўлгач: «Айтгандай, доктор бабу извошда қаёққа кетди?» — деб сўрадим. Акам қисқа қилиб жавоб берди:\n— Боимағур гапни гапирманг, — дедим мен.\n— Уйлангани кетди, — деб тушунтирди акам.\n— Наҳотки! — деб қичқириб юбордим-у, қаҳ-қаҳ уриб кула бошладим. Кейинча билсам, доктор бу никоҳ шарофети билан ўн икки минг рупия қалин оларкан. «Аммо бу янгиликни сир тутиб, нега у мени ҳақорат қилди? — деб ўйлардим. — Ахир, мен унинг оёқларига йиқилиб, мабодо шунга ўхшаш бирор воқеа рўй берган тақдирда ўзимни ҳалок этаман деб ҳеч қачон айтмаган эдим!». Йўқ, эркакларга ишониб бўлмайди. Мен бу дунёда фақат бир эркакни танирдим-у, лекин шунда ҳам ҳамма эркакларнинг нимадан иборат эканини тездан пайқаб олдим.\nКечга яқин, касалларни кўриб бўлгач, доктор уйга қайтиб келди. Мен хандон уриб, унга мурожаат қилдим: «Доктор жаноблари, тўйлар муборак?» Менинг қувноқ-лигимни кўриб, доктор эсанкираб қолди. Мен эса яна сўрадим. «Наҳотки ҳеч қандай музика бўлмаса?»\nШошишекхор оғир нафас олди:\n— Назарингизда тўй шунақа қувончли нарсами?\nУнинг жавобини эшитиб, мен яна кулдим. Бунақасини сира эшитган эмасдим.\n— Йўқ, бу яхши эмас, мен нағма-навони, ёруғликни севаман, — дедим.\nОхири акам урф-одатга мувофиқ ўйин-кулги, тантана қилиш ҳақида фармон бериб мендан қутулди.\nМен кунбўйи, уйга келин келса нима қиламан, деб хаёлга ботиб юрдим.\n— Доктор жаноблари, сиз яна беморларнинг томирини кўрасизми? — деб сўрадим. — Ҳа-ҳа! Қасамёд этаманки, одамларнинг, айниқса эркакларнинг юрагида нима борлигини сира билиб бўлмайди. — Менинг сўзларим докторнинг қалбини ўқдай тешиб ўтди.\nТўй ярим кечадан сўнг бўлиши керак эди. Кечқурун доктор акам билан томда ўтириб, одатдагидек майхўрлик қилишди. Ҳадемай ой қалқди.\nМен уларнинг ёнига келдим-у:\n— Доктор жаноблари, хотирингиздан кўтарилди, шекилли, сиз жўнашингиз керак, — дедим кулиб.\nБу ўринда яна бир нарсани эслатиб ўтиш керак.\nАйвонга чиқишдан олдин мен яширинча аптекага кириб, жиндак порошок олдимда, унинг бир қисмини билинтирмай докторнинг стаканига солдим. Бу порошокни ичган одам ўлади, деб унинг ўзидан эшитган эдим. Доктор стакандаги майни бир кўтаришда сипқариб, ўрнидан турди ва менга хира назар ташлаб, қалтираган овоз билан секингина:\n— Мен кетдим, — деди.\nМана найлардан ҳам садо чиқди. Мен банорас сорийси кийиб, бисотимдаги ҳамма қимматбаҳо либосларим билан ўзимга оро бердим. Фарқларимни қизил рангда бўяб, боғдаги азим бир дарахт остида ўзимга жой солдим.\nДилбар бир кеча. Тўлин ой оламни сутдек ёритган. Жануб шабадаси ухлаган оламнинг ҳорғинлигини тарқатиб, фазоларда парвоз этмоқда, боғда жасмин гулнинг хушбўй ҳиди анқиди, узоқда най садолари тиниб, ой нури хиралашганда, дарахтлар, осмон ва мен туғилиб ўсган уй зулмат денгизида сароб каби сузиб, эриб кетганда, кўзларимни юмиб, табассум қилдим. Мен лабларимда аранг сезилиб турган бу нафис табассумни одамлар келиб кўришларини истардим. Мен бу табассумни мангулик зулматдан иборат ўз никоҳ хонамга олиб кетмоқчи эдим. Ҳайҳот, қани бу никоҳ хонаси? Қани менинг келинлик зеб-зийнатларим?\nМен шақирлаган овозни эшитиб уйғонганимда, тепамда уч боланинг остеология ўқиётганини кўрдим. Бир вақтлар қувонч билан қайғу ҳислари қайнаган, ёшлик гулининг нафис япроқлари очилган жойни ҳозир муаллим таёқча билан кўрсатиб суякламинг номларини атамоқда эди.\nМенинг лабларимда ғунчадай очилган сўнгги табассумнинг бирор изини пайқадингми? Хўш, ҳикоя сенга маъқулми?\n— Жуда ажойиб ҳикоя экан, —жавоб бердим мен.\nШу маҳал қарғаларнинг биринчи қағиллаши эшитилди.\n—Сен ҳануз шу ердамисан? — деб сўрадим.\nЖавоб бўлмади. Тонгнинг илк нури деразадан кириб келмоқда эди.\n"http://www.kutubxona.com/wiki/index.php?title=Rabindranat_Tagor._Skelet_(hikoya)_/_Kiril&oldid=5124" dan olindi


Ustaz Joli - Ден саўлық биреў, ал, аўырыў мыңсан\nДен саўлық биреў, ал, аўырыў мыңсан\n4-февраль – Дүнья жүзилик рак кеселлигине қарсы гүресиў күни\nХалық арасында жақынға дейин «рак кеселлигиниң даўасы жоқ, емин тапқан адамға Нобель сыйлығына қосып, алтыннан бюсти соғылармыш»,-деген гәплердеайтылып жүрди. Ең ашынарлысы «рак диагнозы қойылды ма, ол адамды өлимге ҳүким еткен менен барабар»,-деген сайыз түсиник елеге дейин көп адамлардың санасында орналасқан.\nСтатистикалық мағлыўматларға қарағанда ҳәр жылы Өзбекстанда 22 мыңнан асламырақ адамларда онкологиялық кеселлик есапқа алынып атыр. Демек онкологиялық кеселликлерге буннан ярым әсир бурынғы көзқараста болыўдан тыйылыўымыз тийис.\nОнкологиялық кеселликлер адам организминдеги барлық органларда ҳәм тоқымаларда болыўы мүмкин. Олар дүнья жүзиндеги дерлик барлық мәмлекетлерде ушырасып турыпты ҳәм инсаният алдындағы еле толық шешилмеген машқалалардың бири болып қалмақта.\nҲәзирги ўақытта онкологиялық кеселликлерди ерте анықлаў, емлеў бурынғыға салыстырғанда аспан менен жердей парқы бар. Көп жыллардан берли заманагөй әсбап-үскенелер ҳәм жаңаша емлеў методикалардың әмелиятқа енгизилиўи көпшилик наўқаслардың өз дәртлеринен айығып, жақсы болып кетиўин тәмийинлемекте. Ҳәзир адам организминде раккеселлиги ерте, дәслепкибасқышындаанықланса, операция исленсе,нур ямасахимиотерапия өткерилсе, наўқаслар саўалып атыр.\nРеспубликалық онкология диспансеринде 2014-жылы үлкен қайта оңлаў ислери жүргизилди, диспансердиң бас имараты жаңаланды. Диспансерге ҳәзирги заман талабына сай жаңа диагностикалық ҳәм емлеў аппаратуралары орнатылды. Медицина илимлериниң кандидаты М.И.Қурбановтың айтыўына қарағанда, диспансердеги нур менен емлеўши ескирген аппарат орнына, Өзбекстан Республикасы ўәлаятлары арасында дәслепкилерден болып жаңа нур үскенеси орнатылған. Ҳәзирги ўақытта бул диспансерде тек Қарақалпақстанның қала ҳәм районларынан ғана емес, ал, қоңсылас Хорезм, Наўайы, Бухара ҳәмбасқа ўәлаятлардан да наўқаслар келип, емленип, шыпа таўып атыр.\n2014-жылы ноябрь айында Республикалық онкология диспансеринде еки күн даўамында Халықаралық онколог шыпакерлердиң илимий- әмелий семинары өткерилди. Семинар жумысында Россия, Ҳиндистан, Қазақстан Республикасынан онколог онкологалым ҳәм шыпакерлер, Өзбекстан Республикасы ўәлаятларынан 235 шыпакер қатнасты. Усы әнжуманда онкологиялық кеселликлер бойынша өз-ара баҳалы пикир алмасылды ҳәм келешекте рак кеселликлерин емлеў ҳәм алдын алыўда бирге ислесиў бағдарында келисип алынды.\nОнкология тараўында еле шешими толық табылмаған мәселелер баршылық. Онколог шыпакерлердиң де, онкологиялық кеселликлерге шатылған наўқаслардың да өмиринде гейде ҳеш күтилмеген ўақыялар ушырасып турады. Шыпакер наўқасқа кеселлигин айтсамба екен, айтпасамба екен деп екиленген ўақытлары да ушырасады. Сизде рак кеселлиги бар деп айтыўдың өзи шыпакер ушын аңсат нәрсе емес.\n«Институтты питкерип, енди жумыс баслаған жылларым еди. Сонда асқазанында рак кеселлиги бар жасы үлкен бир адамның емлеўши шыпакери едим. Медицинадағы «онкологиялық кеселликтиң бар екенин наўқасқа айтыўға болмайды»,-деген қағыйдаға бойсынып, оннан рак кеселлиги бар екенин сыр тутып, емлей басладым. Оған кеселлигин хирургиялық усыл менен, яғный, операция ислетиў зәрүрлигин уқтырмақшы болып бир неше мәрте ашық сөйлестим. Ол бәри- бир операциядан бас тартты, дәрилер менен-ақ емленейин дегеннен ары өтпеди. Жаслық еттим бе, усы жасы үлкенди операцияға көндире алмадым. Ол кейин өзинде рак кеселлигиниң өтлесип кеткенинен хабар таўып, аўҳалы әдеўир аўырласқан пайтында «иним, биринши келгенимде мениң кеселлигимниң рак екенин айтсаң болады-ғо, жүрегим жарылып кетпес еди, операция ислеткен болар едим»,-деди. Бул сөзлерди елеге шекем ядымнан шығара алмайман,- дейди нураный онколог шыпакер Ә.Дощанов.\nСтатистикалық мағлыўматларға қарағанда, дүнья жүзи мәмлекетлеринде ҳәр жылы 10 миллионнан аслам адамларда онкологиялық кеселликлер жаңадан есапқа алынады. Орташа жыл сайын адамлардың онкологиялық кеселликлер менен кеселлениўшилик көрсеткишлери 3 пайызға көтерилип баратырғаны инсаниятты үлкен тәшўишке салмақта. Ҳәзирше бул көрсеткиште төменлеў тенденциясы сезилмей атыр.\n4-февраль – Дүньяжүзилик рак кеселлигине қарсы гүресиў күнин белгилеўди шөлкемлестириўшилер (ВОЗ, UICC ҳәм т.б.) бириншиден – дүнья жүзи мәмлекетлеринде рак кеселлигиниң алдын алыў жумысларын жақсылаўды нәзерде тутады. ВОЗ экспертлериниң баҳалаўынша ҳәзирги онкологиялық кеселликлердиң 40 пайызының дурыс аўқатланыў, режим сақлаў, саламат турмыс қәлпине бойсыныў, физика лық активлик ҳәм зыянлы әдетлерден (темеки шегиў, насыбай атыў ҳәм.т.б.) сақланыў арқалы алдын алыў мүмкин екен.\nЕкиншиден – рак кеселлигине мүмкин болғанынша ерте диагноз қойылыўына ерисиў мақсет етилген. Бул ушын онкологиялық кеселликлер ҳәм олардың алдын алыў баспасөз ҳәм ғалаба хабар қуралларында турақлы сәўлелендирилип барыўы тийис. Ҳақыйқатын айтатуғын болсақ адамларда онкологиялық кеселликлер ҳаққындағы билим ҳәм түсиниклер кейинде қалмақта. Усы себепли рак кеселлигине дуўшар болған адамлардың тең ярымы шыпакерлерге (онколог қәнигеге) кеселликтиң өтлесип, кешиккен дәўирлеринде келмекте.\nРак (саратан) кеселлиги биркүнде пайда болатуғын кеселлик емес. Өкпе, асқазан ҳәм көкирек безлериндеги 1-1,5 см диаметрдеги рак түйинлериниң пайда болыўы ушын кеминде 5-10 жыл созылады екен. Сонлықтан, онкологиялық кеселликлердиң жүдә ерте, басланғыш басқышында табылыўы үлкен әҳмийетке ийе. Онкологиялық кеселлик қанша ерте анықланса, оны емлеў, саўалтыў сонша аңсат болады.\nӨзбекстан Шыпакерлер Ассоциациясының Қарақалпақстан бөлиминиң орынлаўшы директоры, шыпакер-журналист.


Наманган фахри бўлган Шукурбек! - PFС "Navbahor"\nНаманган фахри бўлган Шукурбек!\nЯқинда Францияда бокс бўйича нуфузли халқаро турнир ўтказилди. Унда ўзбек боксчилари ҳам муносиб иштирок этишди. Жумладан, Ўзбекистон терма жамоаси аъзоси бўлган наманганлик Шукурбек Раҳимов мазкур мусобақада ғолиб чиқиб, олтин медаль соҳибига айланди.\nШукурбек Раҳимов 1994 йили Наманган туманида туғилган. Дастлабки бокс сирларини Акрамжон Дедабаев ва Лочинбек Қўчқоровлардан ўрганган.\nНаманган шаҳридаги олимпия захиралари коллежида таҳсил олган.\nКуни кеча ушбу олимпия захиралари коллежида чемпион боксчи шарафига тантанали маросим ўтказилди. Шукурбек Раҳимов мазкур билим даргоҳи маъмурияти ва ўқувчилари билан учрашиб, Франциядаги халқаро турнир таассуротлари билан ўртоқлашди.\n20 апрель куни Суперлига 7-тури доирасидаги “Навбаҳор” – “Бунёдкор” жамоалари ўртасидаги учрашувнинг (2:1) танаффус пайтида Наманган вилоят ҳокими, вилоят футбол ассоциацияси президенти Хайрулла Ҳайитбаевич Бозаров Шукурбек Раҳимовни Франциядаги зафар билан табриклаб, унга тўн кийгизди ҳамда махсус эсдалик совғалари топширди.\nШукурбек 2020 йили Япония пойтахти Токиода ўтказиладиган XXXII ёзги Олимпиада ўйинларига номзод боксчи саналади. Унга Олимпиада йўлланмасини қўлга киритиш насиб этишини ва бўлажак Олимпиадада юртимиз байроғини янада баланд кўтаришини тилаб қоламиз!\nКўриш учун босинг! Кўриш учун босинг!


Тожикистонда дафн маросимидан қайтаётган 6 киши ҳалок бўлди, 20 нафари жароҳатланди\n22:21 / 12.03.2017 43049\nДушанбе чеккасидаги Ваҳдат шаҳарчасида дафн маросимидан қайтаётган олти киши ЙТҲ натижасида ҳалок бўлди, йигирма нафари турли жароҳат олди. Бу ҳақида Тожикистон ИИВ вакили Умаржон Эмомали маълумотига асосланиб, CA-News хабар берди.\n"Ҳалок бўлганларнинг барчаси - Душанбе чеккасидаги шаҳарча қабристонидан дафн маросимидан қайтаётган ёш йигитлар бўлган", - деди у.\nҲуқуқ-тартибот органи ходимининг сўзларига кўра, марҳумнинг дафн маросимида иштирок этганларни олиб кетаётган "ЗИЛ" юк машинаси йўлда тепаликдан қулаб, ағанаган.\nБахтсиз ҳодиса гувоҳларининг сўзларига кўра, дафн маросимидан кейин ёшлар "ЗИЛ"га ўтириб қайтаётган бўлишган. Кутилмаганда машина тормози ишдан чиқиб, ҳайдовчи бошқарувни қўлдан чиқарган ва натижада юк машинаси тепаликдан қулаган.\nВаҳдат ИИБ навбатчи ходимининг сўзларига кўра, турли жароҳатлар олган камида 20 киши Ваҳдат ва Душанбе шифохоналарига етказилган.\nАбдулазиз Комилов Душанбедаги халқаро конференцияда нималар ҳақида гапирди?\nШереметьево навбатчиларининг самолётнинг ҳалокатини кулганча кузатишгани видеоси тарқалди\nДушанбеда ҳайдовчилар журналистларнинг ҳазилини чин қабул қилишди


27.07.20 12:01\tmsk\nАзимжон Асқаров . Hrw.org сайти архив фотосурати\nЕвропа Иттифоқи 27 июль куни №47 колонияда вафот этган қирғизистонлик ҳуқуқ ҳимоячиси Азимжон Асқаров ўлимини объектив текширилишини сўради, деб хабар беради 24.Kg Европа ташқи алоқалар хизматига таянган ҳолда.\n«БМТ Инсон ҳуқуқлари қўмитасининг 2016 йилги хулосасига кўра, биз бир неча бор суд қарорини қайта кўриб чиқиш ва Асқаровнинг озод этилишини сўраганмиз», — дейилади Европа Иттифоқи баёнотида. ЕИ ҳуқуқ ҳимоячисининг озод этилмаганидан афсусдалигини билдиради. Мурожаатда шундай дейилган: «Бу инсоннинг ўлиши сабабини ва кейинги ойларда маҳбус қандай аҳволда ушлаб турилганини аниқлаш жуда муҳим ҳисобланади».\nАсқаров ўлимидан бир неча кун олдин унинг қариндошлари, адвокати ва ҳуқуқ ҳимоячилари маҳбуснинг оғир касал бўлганини маълум қилишган. Дастлаб ГСИН (жазо ўталишини ижро этувчи ташкилот) бу маълумотни инкор қилди, лекин 21 июль куни маҳкумни кўргани келган Қирғизистон омбудсмен институти вакиллари Асқаровнинг оғир касалланганини тасдиқладилар. Маҳкумда пневмония ёки COVID-19 (коронавирусга оид текширув ўтказилмаган) борлиги гумон қилинган. 24 июль куни Асқаровни қамоқ касалхонасига эга №47 колонияга кўчиришган. Лекин врачлар уни қутқариб қололмадилар, маҳкум келаси кун эрталаб оламдан кўз юмди.\nГСИНдагилар Асқаровнинг даволанишни хоҳламагани, кислород концентратор ниқобини улоқтириб ташлаганини айтдилар. Бироқ, ҳуқуқ ҳимоячиси Аида Байжуманова ижтимоий тармоқларда Асқаровнинг 11 июнда ёзган хатини эълон қилди. Ҳуқуқ ҳимоячиси Азимбек Бекназаровнинг Малайзияга элчи қилиб сайлангани муносабати билан ушбу мамлакат қироли тўғрисида маълумот беришни сўраган («улар қандай одамни республикамиз номидан элчи қилиб қабул қилишганини билиб қўйишсин»). Шунингдек, Асқаров инглиз тили бўйича иккита ўқув китобини сўраган.\nМайит қариндошларига берилганидан сўнг, Асқаров васиятига кўра унинг жасади тарихий юрти -Ўзбекистонда кўмилади. «Фарғона» ахборот агентлигига Асқаров оиласи номидан Ўзбекистон ҳукумати номига ёзилган мактуб нусхаси келиб тушди. Унда ўзбек ҳукуматидан марҳумнинг сўнгги тилагини ижро этилишига кўмак сўралган.\nАсқаров 2010 йил Қирғизистон жанубида бўлиб ўтган миллий низолардан сўнг бир умрлик қамоқ жазосига маҳкум этилган. Тергов версиясига кўра, у одамларни оммавий бетартибликлар ва милиционерни ўлдиришга чақирган. Қирғизистонда суд қарорини бекор қилишга доир барча апелляция ишлари бекор қилинди, бироқ БМТ Инсон ҳуқуқлари қўмитаси бу ишларни Асқаровни таъқиб қилини , деб қабул қилди. Қирғизистон ҳукумати БМТ қўмитасининг ҳуқуқ ҳимоячисини озод қилиш тўғрисидаги қарорини бажармади. Асқаров ҳимоячиларининг фикрича, мамлакатдаги куч ишлатар тизими Асқаровнинг ҳуқуқ-тартибот органларидаги камчиликларни фош қилганидан ўч олиш мақсадида унга нисбатан сохта айбловларни уюштирган.


Архивы АВАРИЯ - tafsilar.info\n19 Iyul 21:56 by Редакция\nҲуқуқни муҳофаза қилиш идоралари 34 ёшли ММА жангчиси, Ўзбекистон ММА ассоциацияси Бош вазирининг ўринбосари Мурод Хантўраевнинг ўлими билан якунланган йул-транспорт ҳодисаси тафсилотлари ҳақида гапириб беришди. 19 июл куни соат 11:30 да Тошкент вилоятининг Бўстонлиқ тумани ҳудудидан ўтган 4Р-12 автомагистралининг 68-километрида Lacetti ва BMW X5 русумли автомашиналар тўқнашди. “Ижтимоий тармоқларда авария режалаштирилганлиги тўғрисида хабарлар пайдо бўлди.\nАВАРИЯЙУЛ-ТРАНСПОРТ ҲОДИСАСИммаМурод ХантўраевТАФСИЛОТЛАРэрталаб\n08 Iyul 14:05 by Редакция\nҲодиса бугун, 8 июл куни эрталаб соат 7 лар атрофида Тошкент-Ўш халқаро автомобил йулининг 242-километрида содир бўлди, деб хабар қилмоқда Фавқулодда вазиятлар вазирлиги матбуот хизмати. Қамчиқ довони бўйлаб ҳаракатланиб, пахта толаси ортилган юк машинасининг ҳайдовчиси бошқарувни йуқотиб қўйди, натижада юк машинаси қарама-қарши чизиққа ташланган. Ҳодиса натижасида юк машинаси ёниб кетди. Яхшиямки, юк машинаси ҳайдовчиси йуловчилар\n16 Iyun 14:15 by Редакция\nЕнгил машина ва юк машинасининг авариясида икки киши вафот этди, яна икки киши касалхонага ётқизилди. ЙҲХББнинг хабар беришича, фожиа 15 июн куни соат 18:20 да 4Р-36 трассасининг 40-километрида содир бўлган. Нехиа ҳайдовчиси (1995 йилда туғилган) 1974 йилда туғилган ўзбекистонлик бошқарган SHACMAN юк машинаси билан тўқнашди. ЙТҲ натижасида «Нексия» ҳайдовчиси ва битта йуловчиси воқеа жойида ҳалок\nТошкентда ҳалокатли йул-транспорт ҳодисаси\n11 Iyun 10:13 by Редакция\n«Ласетти» ҳайдовчиси Ўзбекистон пойтахтида ўлдирилди. У катта тезликда ҳаракатланиб, юк машинасини уриб юборди. ДЙХХИ: «ЙТҲ 10 июн куни соат 22:00 да Чилонзор туманидаги Тошкент ҳалқа йули ва Домбиробод кўчалари кесишмасида содир бўлган». 1983 йилда туғилган «Лаcетти» автомашинасининг ҳайдовчиси тезликда светофорнинг қизил чироғида турган Mercedes-Benz юк машинасини уриб юборди. Бахтсиз ҳодиса натижасида автомашина ҳайдовчиси олган жароҳатларидан\nАВАРИЯйул ҳаракати полициясиЙУЛ-ТРАНСПОРТ ҲОДИСАСИЛасеттиўлимга олиб келди


Муфтий ҳазрат: Асосий мақсад зиёратчилар ибодат ҳаловатини топишидир - Hidoyat.uz\nАсосий саҳифа Янгиликлар Муфтий ҳазрат: Асосий мақсад зиёратчилар ибодат ҳаловатини топишидир\nЧоп этилди Avgust 6, 2019 Муфтий ҳазрат: Асосий мақсад зиёратчилар ибодат ҳаловатини топишидирda fikr bildirishni o'chirish\nҲаж амалларини адо этишга ҳозирлик кўраётган юртдошларимиз қалблари ўзгача қувончга тўлиб, ибодат завқини ҳис этмоқдалар. Боиси бу ердаги қулай шарт-шароитлар, яратилган имкониятлар жуда ҳам юқори даражада.\nМакка шаҳридаги ишчи гуруҳининг билдиришича, зиёратчиларимизга Маккаи мукаррамада замонавий меҳмонхона ўзбекистонлик зиёратчилар хизматида бўлмоқда. Айни кунларда, зиёратчилар ибодатларини чиройли ва мукаммал адо этишлари учун меҳмонхонада барча қулайликлар муҳайё қилинган.\n5 август куни Ўзбекистон мусулмонлари идораси раиси, муфтий Усмонхон Алимов ҳазратлари зиёратчиларнинг таомланиш жараёнлари билан яқиндан танишдилар, улар билан биргаликда тамадди қилдилар.\nАйтиш жоизки, Ўзбекистондан борган 15 нафар моҳир ошпазлар зиёратчиларимизга ўзларини ҳудди ватандагидек ҳис этишлари ва ибодатларда енгиллик бўлиши учун муносиб таомларни тортиқ этишмоқда.\nМуфтий ҳазратлари зиёратчиларнинг таомномасида иссиқ кунларда одамларни зўриқтирмайдиган ва ибодат қилишларига ҳалал бермайдиган овқатлар бўлишига алоҳида эътибор қаратиш зарурлигини таъкидладилар. Шунингдек, миллий таомлар, парранда, балиқ ва енгил ҳазм бўладиган овқатлар тайёрлашини ошпазларга тавсия этдилар. Кучли қовурилган, ёғли ва ҳамрли таомлардан имкон қадар сақланишни билдирдилар.\nСаудия Арабистонидаги ҳамкор “ал-Ҳидоя” ширкати томонидан таомлар сўнггида олма, хурмо, нок, банан каби ҳўл мевалар ҳамда қатиқ каби сут маҳсулотлари берилмоқда. Иложи борича кўпроқ сув ва шарбатлар ичиш шифокорлар томонидан тавсия этилмоқда, чунки иссиқ об-ҳаво шароитида организмда суюқлик миқдорини нормал даражада сақлаб туриш учун жуда ҳам муҳимдир.\nБир сўз билан айтган-да, зиёратчиларимизга барча шарт-шароитлар энг юқори даражада муҳайё қилинган, асосий мақсад эса уларнинг ибодат ҳаловатларини топишларига хизмат қилишдир.\nЖаннат ва Жаҳаннам аҳллари бир-бирларини кўрадими?


ҚИЗИҚ: аллақачон Mate 20 Pro’да ишкал чиқди, лекин бунга Huawei эмас, балки LG айбдор! - Terabayt.Uz\nҚИЗИҚ: аллақачон Mate 20 Pro’да ишкал чиқди, лекин бунга Huawei эмас, балки LG айбдор!\nHuawei компанияси яқинда ўзининг Mate 20, Mate 20 Pro ва Mate 20X флагманларини тақдим этганди. Булардан “Pro” версияси савдоси бошланганидан бир неча кун ўтиб, фойдаланувчилардан шикоятлар келиб туша бошлади.\nЎҚИНГ: Huawei энг янги - Mate 20 ва Mate 20 Pro смартфонлари тақдимотини ўтказди\nХабарларга қараганда, айрим Mate 20 Pro экранларининг чеккаларида яшил (баъзан – сариқ) рангли доғлар пайдо бўла бошлаган. Айниқса, дисплейдаги тўқранг фонда ва кам ёритилган шароитларда янада яққолроқ кўзга ташланади.\nБунинг устига, айни шу муаммодан нолиб мурожаат этувчиларнинг сони ҳам кун сайин ошиб бораётир. Huawei эса уларга компаниянинг сервис марказларига мурожаат этишни тавсия қилмоқда.\nТаъкидлаш керакки, расмий форумларидан бирида Huawei вакили бундай деган:\n«Mate 20 Pro моделида саноатдаги энг яхши қайишқоқ OLED экран қўлланади, унинг букилган четлари визуал маконни кенгайтириш ва қамраб олиш қулайлигини ошириш учун махсус ишлаб чиқилган. Бу турли бурчак остида қарашда рангларнинг салгина ўзгаришига олиб келиши мумкин. Кам ёритилган шароитларда ва экран фони сифатида тўқранг тасвир қўлланганида бу фарқ кучлироқ намоён бўлиши мумкин».\nТўғри, компания вакили бунинг норасмий изоҳ эканини ҳам қистириб ўтган.\nКейинчалик аниқланишича, бу ерда гап экраннинг ишлаб чиқарувчисида экан. Huawei Mate 20 Pro учун дисплейларни иккита компания – LG Display ҳамда BOE етказиб бермоқда. Юқорида таъкидланган муаммо эса фақатгина LG Display экрани ўрнатилган флагманларда учрамоқда.\nЎҚИНГ: Huawei’нинг Xiaomi Mi Mix 3’га жавоби – 6 камерали Honor Magic 2 слайдери чиқди!\n#LG Display #Android смартфон #хабарлар #Huawei #Huawei Mate 20 Pro


Юз-хотир учун фатво берган дин уламолари пул топиш мақсадида бир ишга чангал урсалар, уларнинг чангалидан ҳеч ким қутулолмайди (агар Аллоҳ қутқармаса). Бу порахўрлар пул учун бир ишни битирмоқчи бўлсалар, «Бу ишни шунча пулга ҳал этилади» десалар, ҳеч бир одам у пулнинг миқдорини камайтиролмайди. Улар фақат айтганларини олурлар. Бундай олимлар – усти ялтироқ, ичи қалтироқ, кўнгли қора, хароб кимсалардир. Чопонларининг енги ичида заҳарли илонлар бор (яъни, порага узанган қўллар бор)!\nЭй инсон ўғли! Эътиқод соҳасида илм ва ишончни қўлга кирит. Илму-л-яқин ҳосил қилишга ҳаракат қил. «Фалончи ундай деган», деб нақл ва ривоят айтувчиларга эргашма.\nTagged иймон, Маҳмуд ЗАМАХШАРИЙ, уламо, фатво\n← СУҚРОТ БУ… СОКРАТ! (воқеий ҳангома)\nОДАМНИ «ҚАЙТА ҚУРИШ» МУМКИН ЭМАС →


«Татра Патриот» Т815 русумли зирҳли жанговар машина ҳарбий маҳсулотлар ишлаб чиқарувчи «Экскалибур арми» Чехия – Словакия қўшма корхонаси мутахассислари томонидан яратилган. Мазкур жанговар восита ўта мураккаб йўллардан ҳам юра оладиган «Татра форс» типидаги тижорий автомобиль шассисига асосланган.\nМашина компоновкаси (тузилиши) анъанавий – кучланиш қурилмаси олд томонга ўрнатилган, унинг ортида эса экипаж бўлмаси жойлашган. Бу ерга, шунингдек, барча зарурий қурол ва анжомлар билан таъминланган 4 нафар пиёда аскар ҳам жойлашиши мумкин. Пўлатдан ишланган корпус патентланган йиғма конструкцияга эга. Машина ҳимояси STANAG 4569 типидаги НАТО стандартининг учинчи даражаси талабларига жавоб беради.\n«Татра Патриот»га қуввати 275 от кучига тенг бўлган «Камминз» ISB русумли олти цилиндрли дизель двигатели ўрнатилган. Шоссе бўйлаб максимал ҳаракатланиш тезлиги соатига 110 км, ёқилғи бўйича юриш захираси 500 км.ни ташкил этади. Машина ясси профилли шиналар ҳамда уларга ҳаво беришнинг марказлашган тизими билан жиҳозланган бўлиб, бу ҳайдовчига шиналардаги ҳаво босимини ҳаракатланиш вақтида созлаб бориш имконини беради. Жанговар машинага 12,7 ёки 7,62 мм.ли пулемёт ёхуд 40 мм.ли автоматик гранатомётга эга бўлган масофадан бошқарилувчи қурол модули ўрнатилади. «Татра Патриот» чуқурлиги 1 метргача бўлган сув тўсиқлари, баландлиги 0,9 метргача бўлган тик деворлар ва эни 1 метргача бўлган хандақларни енгиб ўтишга қодир.


“Бир болага етти психолог ота-она” – Yoshlar ovozi\nЯқин-яқингача халқимиз психологларга эҳтиёж сезмаган. Лекин бу уларнинг ўрнини босувчи инсонлар бўлмаган дегани эмас. Оқсоқол нуронийлар, кайвони аёллар психолог вазифасини бажарган. Айниқса, фарзанд тарбиясида уларнинг ўрни беқиёс бўлган.\nБир болага етти маҳалла ота-она деган нақлга амал қилингани сабаб болалар кўчада ҳам, уйда ҳам назоратда эканини ҳис этган.\nЛекин ҳозиргидек глобаллашув, кескин ривожланиш даврида инсон психологияси ҳақида замонавий билимга эга бўлмай, ёшлар тарбиясида натижага эришиш мумкин эмас. Зеро, бугунги ёшлар ҳар сонияда — ижтимоий тармоқларда, телефондаги ўйинларда турли мафкуравий хуружлар билан рўбарў келади. Шу боис мактаб амалиётчи психологлари ўз касбининг устаси бўлиши муҳим деб ўйлайман. У таълим муассасасидаги ҳар бир бола билан индивидуал ишлаши керак. Ана шунда болалар ва ўсмирлар орасида ҳуқуқбузарлик ва жиноятчилик, умуман, барча кўнгилсиз ҳолатларнинг олдини олиш мумкин бўлади. Чунки психолог боладаги ўзгаришни ўз вақтида пайқайди.\nМактаб психологи замонавий билимларни эгаллаган, соҳадаги сўнгги янгиликлардан хабардор бўлиши, турли оқим ва секталарнинг мафкуравий кураш усулларини билиши ва уларга қарши мустаҳкам иммунитет ҳосил қилган бўлиши керак. Яна бир муҳим жиҳат, мактабда камида икки нафар психолог бўлса, улар ўқувчилар билан индивидуал ишлай олади. Зеро, биз фарзандларимизни комил инсон этиб тарбиялаш ниятида эканмиз, уларни ташқи таъсирлардан асрашимиз керак.\nМиробод туманидаги 147-мактаб ўқитувчиси\nВақт — бебаҳо, умр — ғанимат\n← “Ақлли бошлар” четга чиқиб кетмоқда(ми?) ёхуд хорижга интилаётган ёшлар ассоциация нигоҳида\nИш керакми, иловани оч! →


Масиҳий муаллим: Худо қудрати билан сақланиш\n1-Бутрус 1:5 “Охирзамонда очиқ кўринишга тайёр бўлган улуғ нажотга эришмоғингиз учун, имонингиз туфайли, Худонинг қудрати билан қўриқланмоқдасизлар”.\nБу оятда қайтадан туғилган имонлилар ҳақида гап кетяпти. Бутрус ўз мактубининг шу бобида нажот топган одам қандай манфаатларга эга бўлиши ҳақида ёзяпти. Шу манфаатлардан бири бу имонлининг осмондаги меросидир. Шу меросни Худованд Ўзи қўриқлаб туради, дейди. Имонли шу манфаатларни ишонч билан қабул қилади ва сақлайди. Бутрус бу ҳақда жуда яхши билар эди. Бир неча марта у Худога итоатсизлик қилган бўлса ҳам, барибир шу балиқчи Худога хизмат қилишда давом этди. Эндиликда имон йўлида у чўлоқланиб, зўрға қадам босмаяпти, балки Худонинг шуҳрати билан бутунлай ўзгариб, улуғ ҳаворийга айланди ва мана шу мактбуни ёзиб қолдирди. Бутрус бизга “Тўхтаб қолманглар, ишончни ташлаб кетманг” деяпти.\nАгар Худо куч-қудратни бериб турмаса, киши имонда тура олмаслигини Бутрус биларди. Худонинг қудрати билан қўриқланмоқчи (сақланмоқчи) бўлган ҳар бир имонли унга берилган ишончни парвариш қилиши керак.\nИшонч тўғри йўналишга эга бўлиши керак\nХудода куч-қудрат кўп ва уни бизга бериши мумкин, лекин Худо фақат ишонч орқали шу қудратни бизга беришни танлади. Шу фикрни яхшилаб тушуниб олишимиз керак. Куч-қудрат фақат Худога тегишлидир; шу қудрат Худодан чиқиб бизга келиши керак, чунки биз муҳтож инсонлармиз. Имонда чиндан ҳам комил бўлаётган киши буни жуда яхши тушунади. Ҳар куни бундай киши янада кўпроқ Худога боғлиқ ва тобе бўлиб қолади. Унга керак нарсаларни қабул қилиши учун имонлида ишонч мавжуд бўлиши керак ва ишончи билан Худонинг қудратини олиши керак. Лекин шуни айтиш керакки, ишонч тўғри йўналишга қаратилган бўлиши керак. Келинг, шуни тушунтириб берай.\nБиз ҳар куни турли хил йўллар билан ишончимизни кўрсатамиз. Биз стулга ўтиришдан олдин у бизни кўтарармикан, деб уни текшириб кўрмаймиз. Биз ишонч билан стул устига ўтирамиз. Ёки мошинани юрғизмоқчи бўлганимизда калитни бураймиз ва мошина ишлайди, деб ишонамиз. Шундай оддий ишларда ҳам биз ишончимизни кўрсатамиз (ишлатамиз). Бироқ бундай нарсаларга ишониш Худо қудратини бизга етказмайди. Биз ўз ишончимизни фақат Худонинг Нажот режасига қаратишимизни Худо хоҳлайди. Бу режани Исо Масиҳ хочда амалга оширган эди. Шунинг учун ишончимиз доим Масиҳнинг хочдаги якунланган ишига қаратилган бўлиши керак. Фақат шундай ишонч Худога манзур бўла олади (Ибронийларга 11:6). Фақатгина шундай ишончга жавобан осмондан Худонинг қудрати имонлига берилади.\nХудо ичингизда амал қилмоқчи\nФилиппиликларга 2:13-оятда шундай дейилган: “Зотан Худонинг Ўзи сизларнинг вужудингизда амал қилади, У Ўз мурод-мақсадини адо этишингиз учун сизларда хоҳишни ҳам, ҳаракатни ҳам туғдиради.” Шу оятга эътибор берсангиз, имонли киши ичида Худо амал қилади ёки ишлайди, деб ёзилганини кўрасиз.\nЯна бошқа оятга қарасак: Филиппиликларга 1:6 – “Худо сизларда бошлаган хайрли ишини то Исо Масиҳнинг келадиган кунигача тамом қилишига аминман.” Бу ерда ҳам шуни кўрсак бўладики, Худонинг Ўзи ҳаракат қилади ва бошлаган ишини якунлайди (тамомлайди). Лекин Худо ҳар қандай киши ичида амал қилмайди. Ишончини Масиҳ хочига қаратган ҳар бир имонли киши ичида Худо доим ишлайди ва амал қилади. Биз Исонинг якунланган ишига ишонсак (Исонинг Ўзи хочда “амалга ошди ёки якунланди” деган эди), Худо ичимизда ишлайди, бизни сақлайди, қувватлайди ва қўриқлайди. Айнан мана шундай йўл билан имонли киши “Худо қудрати билан қўриқланади ёки сақланади”.


Бош қароргоҳи Женевада жойлашган ЖССТ БМТ таркибидаги йирик бирлашмалардан биридир. Мазкур ташкилот 6 та ҳудудий қўмита ва кўплаб мамлакатларда ваколатхоналарга эга. Ўзбекистон 2003 йил Венада бўлиб ўтган йиғилиш чоғида ЖССТнинг Европа минтақавий қўмитаси аъзолигига қабул қилинганди.\nА.Нанданинг сўзларига қараганда, ЖССТ Ўзбекистон Соғлиқни сақлаш вазирлиги билан мамлакатда икки йил давомида фаолият кўрсатиш бўйича битим имзолаган. Ташкилотнинг вазифаси Соғлиқни сақлаш вазирлигига аҳоли саломатлигини сақлашда кўмаклашишдан иборат. Шу мақсадда ЖССТ ваколатхонаси вазирлик билан доимий ҳамкорликда иш олиб бормоқда. Вазирлик билан олиб борилган музокаралардан сўнг ваколатхона мамлакатда яна икки йил давомида фаолият кўрсатишга рухсат олган. Ваколатхона бюджети ҳам аввалги 250 минг доллар ўрнига эндиликда 500 минг долларни ташкил этмоқда. Бу эса ваколатхона Ўзбекистондаги фаолиятини кенгайтириб бораётганини кўрсатади.\nА.Нанданинг таъкидлашича, Ўзбекистонда соғлиқни сақлаш соҳасида кўплаб муаммолар мавжуд. Бугунги кунда мамлакатда сил, безгак, қоқшол (полиомиелит) кенг тарқалмоқда. Сўнгги йилларда Ўзбекистонда ОИТСга чалинган беморлар сони ҳам кескин ортга. Ривожланаётган мамлакатда аҳоли саломатлигига, асосан, юқумли касалликлар таҳдид соляпти. Ривожланган давлатларда эса юқумли бўлмаган касалликлар кенг тарқалган. Собиқ иттифоқ давлатларида, жумладан, Ўзбекистонда ҳар икки турдаги касалликлар тарқалиши кузатилмоқда. Мамлакат аҳолисининг асосий қисми соғлом турмуш тарзини йўлга қўймагани сабабли фуқароларда касалликка чалинишга мойиллик кучли. Бунга бу ерда ҳаёт кечириш учун мураккаб шароит мавжудлиги ҳам ўз таъсирини кўрсатган, албатта. Яроқлилик даражаси паст бўлган озиқ-овқат маҳсулотларини истеъмол қилиш, тоза ичимлик сув етишмаслиги аҳоли ўртасида турли касалликларнинг урчишига олиб келяпти.\nА.Нанданинг айтишича, Ўзбекистонда аҳоли саломатлиги асраш учун ҳали кўп иш қилиниши керак. Халқаро ҳамжамият мамлакатда ОИТС, сил, безгак касалликлари тарқалишининг олдини олишга молиявий кўмак кўрсатяпти. Шунга қарамай, ечимини кутаётган муаммолар талайгина.\n“Ўзбекистонда ОИТСга чалинганлар унчалик кўп эмас. Расмий маълумотларга кўра, улар сони 5 минг нафар. Лекин ОИТС билан оғриётганлар сони йилига 300-400 фоиз кўпайиб боряпти. Бундан ташқари, оналар ва болалар ўлими ҳам кейинги пайтларда кўп кузатиляпти. Умуман ўлим ҳоларлари негадир камаймаётир. Бунга, асосан, юқумли бўлмаган касалликлар сабаб бўляпти. Ўзбекистон қамоқхоналарида ҳам ОИТСга чалинганлар борлиги бизга маълум. Ташкилотимиз кўнгиллари ўтказган сўров натижасида қамоқхоналарда ОИТС билан оғриган 204 маҳбус борлиги маълум бўлди. Уларнинг аксарияти эркаклар ва гиёҳванд ёшлар. Лекин бундай беморларнинг шахси сир тутилади. Чунки уларни ажратиб қўйиш демократик тамойилларга мос келмайди”, деди ваколатхона раҳбари.\nА.Нанданинг билдиришича, Ўзбекистон соғлиқни сақлаш тизимида эришилаётган ютуқлар анчагина салмоқли. Сўнгги вақтларда ҳукумат расмийлари мавжуд муаммоларни бартараф этишга алоҳида эътибор қаратяпти.


Коҳирада Араб Лигасига аъзо 22 давлат ташқи ишлар вазирларининг икки кунлик учрашуви ниҳоясига етди.\n26 феврал 2021, Тошкент вақти: 00:00\nМузокараларда Ироқ Бошқарув кенгашининг Ташқи ишлар вазири Ҳошяр Зебарий Ироқ намояндаси сифатида иштирок этди.\nАммо учрашувдан сўнг Араб Лигаси Бош котиби Амр Мусса Ироқ Бошқарув кенгаши вакилининг йиғинда қатнашиши Лига Бошқарув кенгашини Ироқ ҳукумати сифатида эътироф этишини англатмаслигини таъкидлади. Мусса, шунингдек, Араб Лигаси фақат Ироқ халқи томонидан танланган ҳукуматни эътироф этажагини айтиб ўтди.\nУчрашув якунида Ироқ собиқ президенти Саддам Ҳусайн даврида инсон ҳуқуқлари поймол қилингани ҳақидаги баёнот қабул қилинди.


Беларусда “Фашистларга қарши марш” бўлиб ўтди | Qalampir.uz\nБеларусда “Фашистларга қарши марш” бўлиб ўтди\nОлам\t23 Ноябрь 2020 12:19 4356\nБеларусда Президентлик сайловидан кейин бошланган норозилик ҳаракатлари ҳалигача давом этмоқда. Кеча, 22 ноябрь куни ҳам Беларусь пойтахти Минск шаҳрида Президент Александр Лукашенкога қарши кун бўйи норозилик намойишлари бўлиб ўтди. Норози аҳоли “Фашистларга қарши марш” умумий номи остида бирлашдилар.\nМаълум бўлишича, 22 ноябрь куни эрталаб норозилик ҳаракатлари арафасида шаҳарга ҳарбий техникалар олиб кирилган, энг катта майдонлар тўсиқлар билан тўсиб қўйилган. Шаҳар марказидаги 10 та метро станцияларининг кириш-чиқиш қисми ёпилиб, мобил интернетда айрим узилишлар кузатилмоқда.\nНамойишчилар тушга яқин шаҳарнинг турли туманларида тўплана бошлади ва катта кўчалар бўйлаб қўлларида шиорлар туширилган афишалар билан юриш қилди. Полициячилар томонидан норозилик иштирокчиларининг маълум бир қисми ҳибсга олинган. Ҳаракат иштирокчиларининг сони кўпайиб кетгани боис, асосан эркаклар ҳибсга олинган. “TUT.by”нинг хабар беришича, хавфсизлик кучлари баъзи ҳолларда дўконга борган ёки пиёдалар ўтиш жойи атрофида турган фуқароларни ҳибсга олган.\nГувоҳларнинг сўзларига кўра, полициячилар ҳибсга олиш пайтида дубулға ва эсанкиратувчи гранаталардан фойдаланганлар. Полиция ўз навбатида, жамоат тартибини бузган ва полиция ходимларига қаршилик кўрсатган шахсларни ҳибсга олиш пайтида махсус воситалардан фойдаланилганини тасдиқлади. Лекин, айнан қайси махсус воситалардан фойдаланилганлиги ошкор қилинмади.\nПолиция расмий равишда 200 дан ортиқ одам ҳибсга олингани ҳақида хабар берди. “Баҳор” инсон ҳуқуқлари марказининг маълумотларига кўра, Минск ва бошқа шаҳарларда жами 276 киши ҳибсга олинган. Улар орасида “Гиёҳвандлик даври” гуруҳининг раҳбари Иля Черепко-Самохвалов ҳам бор.\nҲибсга олинганлар орасида камида 12 нафар журналист борлиги маълум қилинди. Шунингдек, 19 ноябрь куни ҳибсга олинган “TUT.by” журналисти Катерина Борисевич, қонун билан белгиланган 72 соатлик ҳибс муддати тугаганига қарамай, Давлат хавфсизлик қўмитаси [КГБ] тергов ҳибсхонасидан озод қилинмагани маълум бўлди. Нашрнинг ёзишича, у камида 29 ноябргача ҳибсда қолади. Борисевич, хусусан, ҳибсга олиш пайтида вафот этган Роман Бондаренко ҳақида мақола тайёрламоқда.\nМинскдан ташқари Беларуснинг бошқа йирик шаҳарларида ҳам норозилик намойишлари бўлиб ўтди. Санкт-Петербург, Осло, Кёльн ва Вильнюс шаҳарларида ҳам бирдамлик акциялари ўтказилди.\nЭслатиб ўтамиз, аввалроқ Беларусь мухолифатининг етакчиси Светлана Тихановская келажакда мамлакат Президенти Александр Лукашенко ва унинг тарафдорлари режимини жазолаш учун халқ трибунали тузилганини эълон қилди.\nКейинчалик 16 ноябрь куни Минскда беларуслик нафақахўрлар рухсатсиз яна бир норозилик намойишини ўтказди. “Нафақахўрлар юриши” деб номланган норозилик намойиши анъанавий равишда ҳар душанба куни Минскнинг марказий Мустақиллик хиёбони бўйлаб ўтказиб келинмоқда.\nШунингдек, Беларусь Президенти Александр Лукашенко Минскда намойишчилар тўпланаётган майдонлар мамлакатда фуқаролар уруши бошланадиган жой бўлишини айтиб ўтди.\n“Минскда мақбара шаклида ёдгорлик ўрнатишнинг нима кераги бор? Биринчидан, мақбара ва ёдгорлик – бу аҳолига психологик таъсир ўтказиш... Радикаллашиш жараёни бошланди, бу майдонлар жанжал жойига айланиб бўлди. Кимдир фашистларнинг тасмасини боғлайди, кимдир буни ёқтирмасдан, келиб уни чавоқлайди, жанжал ва тўпалон бошланади... Асосий мақсад шуки, бу қарама-қаршилик нуқталари эртага радикализация давом этганда ва бу ерга чет элдан келишганда, бизникилар бу ерни фуқаролар уруши бошланадиган жой бўлиши учун қўлига қурол олади”, деган Лукашенко.\n24 Февраль 16:24 52364\n24 Февраль 23:42 36572\n24 Февраль 14:14 30445\n25 Февраль 13:34 19568


Аллар жинсий аъзолари тузилиши | Жинсий тарбия неча ёшдан бошланади? / Знаменательные даты Узбекистана / Fikr.uz. 2019-09-19\nАллар жинсий аъзолари тузилиши. Қизингиз келажакда она бўлади. Буни ёдда тутинг! » Ўзбекистон янгиликлари\nАллар жинсий аъзолари тузилиши Rating: 6,7/10 368 reviews\nСуяк тўқимасининг тараққиёти остеогистогенез , регенерацияси ва ёшга кўра ўзгаришлари. Бачадондан дисфункционал кон кетиш клиникаси, ташхиси, киёсий ташхиси. Госпитализация ва мутахассисга йулланма бериш мезонлари. Жинсий алокада жинсий аъзолардан табиий фойдаланилади. Бачадон танаси олдинга, симфизга бироз энгашган бачадон антеверзияси , бўйнига нисбатан бачадон антефлексияси , бу бурчак олдинга очилган.\nЖинсий жиҳатдан етуклик даврида тухумдонларда ой сари тухум ҳужайралар ритмик равишда етилиб бориб, уруғланишга яроқли бўлиб қолади ва қорин бўшлиғига чиқиб туради. Бачадон бўшлиғи учбурчак шаклида бўлиб, устки бурчакларига бачадон найларининг тешиклари очилади. Янги туғилган чақалоқнинг калла суяги. Биринчи фазада кичик ўсиш фазасида 1-тартибли овоцит ўлчамларининг секин катталашуви кузатилади овоцитлар бундай ҳолатда кўп йиллаб ётади. Бу пайтда ўғил болада жинсий мойиллик аста-секин пайдо бўла бошлайди. Шиллиқ қаватдаги ҳужайралар шишиб катталашади. Синусоид гемокапиллярлар: тузилиши, ҳужайралари, ўзига хос хусусиятлари.\nШиллиқ қават қалинлашган, худди ҳомиладорликдаги децидуал ҳужайраларга ўхшаб кетади. Теоретический анализ применения дистанционного обучения в вузе и разработка теоретического обоснования для внедрения в до курса «Педагогика. Айрим хужайраларда фаол тузилмалар сони ва уларнинг хажми камаяди. Агар уруғланиш бўлса, унда функционал, яъни менструация олди даври 6—8 ҳафта давом этади, бу билан йўлдошнинг тараққиётига имкон беради. Неонатал скрининг текшируви карийб бутун дунёда кенг таркалган булиб, Японияда 10 тадан ортик касалликка, Узбекистонда Тугма гипотиреоз, Фенилкетонурия касалликларига оммавий Галактоземия ва Муковисцидоз касалликларига селектив текширувлар утказилади. Бирламчи нейросенсор ва иккиламчи эпителиосенсор ҳужайралар. Тери ва унинг хосилалари Тери, тараққиёти ва морфо-функционал тавсифи.\nИчки жинсий аъзолар\nҲужайранинг таркибий қисмлари: плазмолемма, цитоплазма, ядро; цитоплазма тузилмалари: органеллалар, киритмалар, улар турлари, вазифалари, гиалоплазма, цитоплазма тузилмаларининг ўзаро муносабатлари. Ҳужайра элементларидан макрофаглар ва ретикуляр ҳужайралар кўп қисмини ташкил қилади Булардан ташқари, цитоплазмасида гликоген парчалари ва липопротеид киритмаларини тутувчи алоҳида йирик ҳужайралар — децидуал ҳужайралар учрайди. Бош мия нервлари: ўзаклари, нерв толалари таркиби, иннервация соҳалари. Дерманинг сўрғичли ва тўрсимон қаватлари, уларнинг тузилиши ва аҳамияти. Бу хужайраларга ядро жойлашган соҳанинг губазсимон кўтарилиб туриши хосдир. Донасиз лейкоцитлар: лимфоцитлар, турлари, иммунитетдаги роли.\nЭркаклар жинсий тизими бир жуфт уруғдон ва уруғ олиб келувчи чиқарувчи найлар, простата бези, уруғ пуфакчалари ва жинсий олат каби аъзолардан иборат. Хужайра апикал соҳаси кам миқлорда ўсимталар- микроворсинкалар тутади. Менструация даври эндометрийнинг қон билан таъминланишидаги муҳим ўзгаришлари билан бирга рўй беради. Менструациядан 9—10 кун ўтгандан кейин сут безларининг ўсиши янгитдан бошланади. Аёллар жинсий аъзоларининг умумий тавсифи, тараққиётининг ўзига хос хусусиятлари. Касалликни канча эрта аниблаб даволаш шунча тез бошланса хеч кандай касаллик белгилари пайдо булмайди, болада тенгдошларидан оркада колиши кузатилмайди.\nАмпуляр қисмга келганда, алоҳида мушак ҳужайралар тўплами ҳам учрайди. Бундай ҳолатда аёллар хрмиладор бўла олмайдилар. Чиқарув найлари бир қаватли эпителий билан қопланган. Нефрон проксимал қисмида реабсорбция облигант - бирламчи сийдиқлан моддаларнинг қайта сўрилиши кузатилади. Секретор даврида унинг безларида секретор жараёнлар зўрайиб, кўп микдорда шиллиқ ажралиши кузатилади. Киста юмалоқ тузилма бўлиб, цилиндрик ёки кубсимон кислотаси тутувчи сероз суюклиқ бўлади.\nМимика мушакларининг нутқ вақтидаги иштироки. Оғиз бўшлиғи ва унинг ҳосилалари, тараққиёти, умумий тавсифи. Бачадон шиллиқ пардаси менструация ва овуляция билан боғлиқ бўлган циклик ўзгаришларга учрайди. Бу эпителий икки хил ҳужайралардан иборат 1 апикал юзасида стереоцилийлар тутувчи, ўзининг эркин юзаси билан жинсий қопламнинг текис юзасини ҳосил қилувчи баланд призматик ҳужайралар ҳамда 2 майда оралиқ ҳужайралар. Бу билан улар репродуктив ва гормонал фаолият кўрсатадилар. Қалқонсимон ва қалқонсимон олди безлари, тараққиёти, тузилиши, гормонлари, вазифалари.\nБўғим ҳаракати анализи ўқ ва сатҳлар атрофидаги ҳаракатлар. Бачадон — ичида ҳомила тараққиёти ўтадиган ичи бўш мушак орган. Уруғдон бўлагининг учида эгри бугри уруғ найчалари тўғри каналларга ўтиб, уруғдон турини ҳосил қилиб, улардан олиб чиқувчи найларга бошланади. Иккинчидан фенестрли эндотелий, ўтказувчан базал мембрана, тешикчаларга эга бўлган подоцитлар улар фильтрацион тўсиқни ҳосил қилади бирламчи сийдик фильтрацияси учун морфологик асос бўлади. Оналар ён дафтарига Ҳайз бошланишидан бир йил олдин қизалоқнинг бўйи бирдан 10-12 ойда 8 сантиметргача ўсиши кузатилади. Фақат афсуски, ҳаётда бу ҳаммага ҳам бирдек насиб этавермайди… Акушер-гинекологларнинг таъкидлашича, бепуштлик дардининг боши, аёл репродуктив саломатлигининг аксарият муаммолари айнан болаликка бориб тақалади.\nНавоий вилоят ва бола маркази хакида\nБундан ташқари, сўрғич атрофи дермасида радиал ётувчи мушак тутамларининг қисқаришидан сўрғич бўртиб туради. Қорачиқ симптоми динамикада кўрилиб қуйидагича белгиланади: +, ++, +++, ++++. Скелет тоғай ва суяк тўқималари Скелет тўқималари: умумий тавсифи, туркумлари. Уруғланиш жараёнида тухум ва уруғ ҳужайраларининг қўшилиб ҳомила тараққий этишида ҳар бир тур учун ҳос бўлган жинсий ҳужайраларнинг хромасомалар сони соматик ҳужайраларга нисбатан икки баробар кам бўлиши билан ифодаланади. Асосий бойламлар бачадоннинг пастки бўлимидан чаноқнинг ён деворларига қараб боради, бачадон-қовуқ бойламлари ҳам бачадоннинг пастки бўлимидан бошланиб, олдинги томонга, қовуққа қараб боради, бачадон-қовуқ бойламлари ҳам бачадокнинг пастки бўлимидан бошланиб, олдинги томонга, қовуққа қараб боради ва сўнгра қовуқ-қов бойламлари тарзида симфизга қадар давом этади. Бачадон даврий равишда ҳар 24—30 кунда тухум ҳужайрасини қабул қилишга тайёрланади. Бувисига айтаман, ўғил ўстирган тушунтиради» деган гапларни эшитамиз.


Эрон махсус хизмати ўнлаб жосусларни қўлга олди\nЭрон махсус хизмати ўнлаб жосусларни қўлга...\n30.08.2018 06:37 0 1782\nЭрон махсус хизмати ходимлари ўнлаб жосусларни қўлга олди, дея хабар беради «РИА Новости» ахборот агентлиги. Бу хабарни Эрон ахборот вазири Маҳмуд Алавий ҳам тасдиқлаган.\n«Икки давлат фуқаролигини олган кишилар ҳақида маълумот бериш ҳақида бир неча бор такрорлаганман. Конттразведка мувафаққиятли ўтди ва биз турли йўналишлардаги ўнлаб жосусларни аниқлаб, қўлга олдик», – деган Маҳмуд Алавий.\nШунингдек, ўтган бир йил давомида Эрон махсус хизмати 230 та террорчи гуруҳ ҳужраларини аниқлади.\nЭрон ахборот вазири Маҳмуд Алавийнинг айтишича, 23 та террорчи гуруҳ Эронда ҳам худди Суриядаги каби вазиятга юзага келтиришга уринган.\n«Террорчилар 5 нафар сунний имомни ўлдириб, суннийлар ва шиалар ўртасида уруш қўзғатмоқчи бўлишган», –дейди Алавий.\nУларнинг қабиҳ режалари бартараф этилган.\nЖорий ойда Эрон жанубида ИШИДга аъзо террорчи қўлга олиниб, йўқ қилинган.\nБир ой аввал Теҳронда ИШИДга қарашли террорчи гуруҳига қарши қақшаткич зарба берилган.


YouTube'да дизлайклар сони энди оддий фойдаланувчиларга кўринмайди - Terabayt.Uz\nYouTube ўз сервислари билан фойдаланувчиларнинг ўртасидаги муносабатни тубдан ўзгартирмоқда. Ушбу платформада энди дизлайклар сони томошабинга кўринмайди.\nЎҚИНГ: Instagram'га янги функция қўшилади\nАниқроқ қилиб айтганда, дизлайк тугмаси ҳали ҳам мавжуд, фойдаланувчи ўзи ёқтирмаган видеога дизлайк тугмасини босиши мумкин. Бироқ дизлайклар сони энди фақатгина видео яратувчисига кўринади холос.\nYouTube'нинг такидлашича, ушбу қарор “дизлайклар ҳужуми“ни олдини олиш учун қабул қилинган. Яъни бир гуруҳ фойдаланувчилар маълум сабабга кўра бирор видеони ёқтирмасалар, улар иложи борича ушбу видеога кўпроқ дизлайк босишга ҳаракат қиладилар.\nYouTube шу йилнинг март ойидан бери видео яратувчиларни бундай турдаги ҳужумлардан ҳимоя қилиш йўлларини синаб кўрмоқда. Компания дизлайклар сонини омма эътиборидан яшириш бўйича тажриба ўтказди, бу эса умуман олганда, дизлайклар ва дизлайклар ҳужумларининг камайишига олиб келди, чунки томошабинлар дизлайклар сонини кўра олмасалар, уларнинг дизлайк тугмасини босиш эҳтимоли анча камаяди.\nYouTube ижодкорлари ҳали ҳам YouTube Studio'да видеога босилган дизлайклар сонини аниқ миқдорини кўришлари мумкин. Томошабинлар эса дизлайк тугмасидан фойдаланишлари тавсия этилади, чунки бу орқали YouTube алгоритми улар учун тўғри келадиган видеоларни тақдим этади.\nОммадан дизлайклар сонини яшириш, шубҳасиз, онлайн таъқибларни олдини олишга ёрдам беради. Бироқ, бу қарор платформа бўйлаб бошқа муаммоларни юзага келтиради. Томошабинлар кўпинча видеони кўриш ёки кўрмаслик, шунингдек, видеодаги маълумотларнинг тўғри ёки нотўғрилигини аниқлаш учун дизлайклар сонига эътибор беришади.\nДизлайклар сони кўринмаслиги сабабли, энди сифатли ва сифатсиз контентдаги видеоларни бу йўл билан аниқлаб олишнинг имкони йўқ.\nYouTube'нинг ўзи дизлайк ҳужумларига учраган. Компаниянинг YouTube Rewind 2018 видеоси ҳозирда платформадаги энг кўп дизлайк йиғган видео бўлиб, унга босилган дизлайклар сони 19 миллионни ташкил этади.\nЎҚИНГ: Янги Dimensity чипига эга бўлган смартфон AnTuTu'да бир миллиондан ошиқ баллни қўлга киритди